Windowsда интернет трафигини ўғирлаш имконини берувчи нуқсон аниқланди\n18:24 / 07.07.2016\nХитойнинг Tencent интернет-гигантининг ахборот хавфсизлиги бўйича мутахассислари, Windows дастурида компьютернинг тармоқ трафигини ўғирлаш имконини берувчи заиф нуқтасини аниқлашди. Бу каби "тешик"лар Microsoftнинг деярли барча дастурий тизимида мавжуд.\nШартли равишда BadTunnel деб номланаётган нуқсонга NetBIOS тармоқ протоколини амалга ошириш чоғида йўл қўйилган. У, ғаразгўйларга дастурий таъминотнинг ҳар қандай тармоқ фаоллигини назорат қилиш, жумладан янгилашларни юклашни ишга тушириш ва хавфсизлик сертификатлари рўйхатини кўчириб олишга имкон беради.\nWindows устидан шундай назоратни қўлга киритишни хоҳлаган хакерлар, фойдаланувчини маълум бир кўринишда тайёрланган ва ҳужум қилаётган компьютер IP-манзилига эга ҳаволадан ўтишга ишонтириши кифоя қилади. Вазиятнинг мураккаб томони шундаки, тармоқлараро экранлар ёки NAT бу нуқсондан муҳофаза қила олмайди.\nWindowsнинг охирги русумларида бу “тешик” аллақачон барҳам топган — Microsoft июнь ойи бошларида MS16–063 ва MS16–077 хавфсизлик бюллетенларини амалиётга жорий қилган эди. Бироқ, Windows XP ва Windows Server 2003ларда бу нуқсон сақланиб қолган. Уларнинг фойдаланувчилари, UDP 137 портини тўсиб қўйиш билан ўзларини ҳимоя қилишлари мумкин бўлади.


Роберто Карлос иштирокида матбуот анжумани – афсона ўзбек футболи, таомлар ва машҳур голи ҳақида – Ўзбекистон миллий олимпия қўмитаси\nРоберто Карлос иштирокида матбуот анжумани – афсона ўзбек футболи, таомлар ва машҳур голи ҳақида\nХабар бериб ўтганимиздек, бугун жаҳон футболи афсонаси Роберто Карлос юртимизга ташриф буюрди. Бразилиялик жаҳон чемпиони ташрифи давомида Миллий олимпия қўмитасида ташкил этилган матбуот анжуманида ҳам иштирок этди.\n«Кеча Барселонада эдим. У ерда «Эспаньол» ҳамда «Реал» жамоалари ўртасидаги учрашувни томоша қилдим. Баҳс якунлангач тўғридан-тўғри Тошкентга келдим. Бу ерда болалар учун мастер-класс ўтказдим, сўнгра меҳрибонлик уйига ташриф буюрдим, фотосессияда иштирок этдим. Бундай қизиқарли тадбирларда иштирок этиб чарчоқ ҳам сезилмади, аксинча куч олдим. Бундай ҳолат фаолиятимда биринчи маротаба бўлиши. Ўзбекистонга ташрифим учун авваламбор Ўзбекистон футбол ассоциациясига, Миллий олимпия қўмитасига ва бунда иштирок этган барча инсонларга ўз миннатдорчилигимни билдираман.\nЎзбекистондаги футбол академиялари жаҳон савиясига чиқиши учун нима қилиш керак?\nФутбол академиясини ривожлантириш учун биринчи навбатда машғулотларни тўғри йўлга қўйиш лозим. Шунингдек, малакали мураббийлар фаолият олиб бориши керак. Буларнинг барчаси тўғри йўлга қўйилса академия ҳам кучли бўлади.\nЎзбек футболи ва Одил Аҳмедов ҳақида\nОдил Аҳмедов билан яхши муносабатдамиз. Шуни айта оламанки, ўзбек футболида салоҳият етарли. Ўзбекистон футболда янада кўплаб ютуқларга эриша олади. Менга ўзбек футболи ёқади. (изоҳ – Одил Аҳмедов ва Роберто Карлос ўз вақтида «Анжи» сафида бирга тўп тепган)\nОтасига олиб берган уй ҳақида\nНафақат Бразилияда, балки бутун жаҳонда шундай бўлса керак – биз оиламиз ҳақида қайғурамиз. Мен биринчи маошимдан оиламга уй олиб берганман. Шартнома имзолаётган пайтимда ҳам ўзим эмас, оилам ҳақида ўйлаганман. Улар ҳамон ўша уйда яшашмоқда.\nЧемпионлар лигаси, Ла Лига чемпионликларини жаҳон чемпионати ғолиблигига алмашган бўлармиди?\nБиласизми буюк футболчилар нима ҳақида ўйлашади? Улар барча совринларни ютишни орзу қилишади. Ўз навбатида мен ҳам шу ҳақида ўйлайман. Мен барча совринларни ютдим. Жаҳон чемпионати, чемпионлар лигаси, Ла Лига чемпионлиги… Мен уларнинг барчасини ютишни истардим. Тамом.\nТерма жамоадаги собиқ жамоадошлари билан учрашиб турадими?\nБразилия терма жамоасидаги фаолиятни якунланганимиздан сўнг биз жаҳоннинг турли нуқталарига кетдик. Масалан, Роналдо Испанияда, Роналдиньо Бразилияда, Кака эса АҚШда. Биз фақат ижтимоий тармроқ орқали гаплашиб турамиз.\nЎзбекистондан таклиф бўлса қабул қиладими?\nЎзбекистонга келишдан биринчи мақсадим ушбу мамлакат маданияти билан танишиш. Шунингдек, ўзбек футболи ривожига ҳисса қўшишни истайман. Аммо, айни пайтда «Реал» билан беш йиллик шартномам бор.\nҚайси «Реал» кучли? «Галактикос» ёки Зиданнинг ЕЧЛни уч маротаба ютган жамоаси?\nМен «Галактикос»ни кучли деб айтган бўлардим.\n1997 йилда Франция терма жамоаси дарвозасига киритилган гол ҳақида\nМен машғулотларга энг биринчи бўлиб келардим, энг охирги бўлиб кетардим. Ушбу гол сизга ёқармиди? Кўрганмисиз? Бошқа бунақасини кўрмайсиз? (Залда кулгу)\nЎзбек таомлари ҳақида\nЎзбек миллий таоми менга жуда ёқади. Овқатингизни аввал ҳам татиб кўрганман. Москвада 3 йил яшаганман. У ерда ўзбекча таомлар ресторани бор эди.\n«Реал» билан шартнома бор. У «Барселона»га ўтиши учун нима рўй бериши керак?\nЖуда қийин ва ноодатий савол бўлди. Пуйолни биласиза? У ҳам Тошкентга келган, тўғрими? Уни «Реал» либосида тасаввур қила оласизми? Мен ҳам у каби «Реал»га жуда содиқман. (Матбуот анжумани давомида айнан шу савол энг яхши бўлди ва савол эгасига Роберто Карлоснинг дасхати туширилган тўп совға қилинди).\nШу тариқа, Роберто Карлос иштирокидаги матбуот анжумани якунига етди.\nТадбир сўнггида, Миллий олимпия қўмитаси Бош котиби Жасур Матчанов ва вице-президент Аҳмаджон Раҳимов томонидан меҳмонга эсдалик совғаси тақдим этилди. Роберто Карлос эса фахрий меҳмонлар китобига ўзининг дил сўзларини ёзиб қолдирди.\n28 Yanvar, 2019|Сараланган, Янгиликлар|


19:46 23 Май 2019\n15:32 04.12.2018 Ҳавола олиш\nЕвгений Сисоев ушбу йил ШҲТ МАТТ Ижроия қўмитаси директори лавозимида ўз миссиясини якунламоқда.\nТОШКЕНТ, 4 дек – Sputnik. Ўзбекистон Ташқи ишлар вазири Абдулазиз Камилов Шанхай ҳамкорлик ташкилоти Минтақавий аксилтеррор тузилмаси (ШҲТ МАТТ) Ижроия қўмитаси директори лавозимидаги ўзининг уч йиллик миссиясини якунлаётган Евгений Сисоевни қабул қилди, деб хабар қилди ТИВ матбуот хизмати.\nТомонлар суҳбат чоғида ҳозирда 8 давлатни ўзида жамлаган ШҲТ МАТТ доирасидаги кўп томонлама ҳамкорликнинг ҳолати ва истиқболлари муҳокама қилишди.\nШҲТ вакиллари Челябинскда ҳудудлараро ҳамкорликни муҳокама қилишади\n“Вазир ташкилотнинг янада ривожланишига қўшган шахсий ҳиссаси учун ШҲТ МАТТ Ижроқўми директорига миннатдорчилик изҳор этди. Евгений Сисоев, ўз навбатида, ўзининг Ўзбекистондаги миссиясини муваффақиятли амалга ошириши учун яратиб берилган қулай шароит ва ШҲТ МАТТ Ижроқўми фаолиятига кўрсатилаётган кўмак учун миннатдорчилик билдирди”, - дейилган хабарда.\nЭслатиб ўтамиз, 4-6 декабрь кунлари Челябинск шаҳрида Шанхай ҳамкорлик ташкилотига аъзо давлатларнинг биринчи Ҳудудлараро форумида бўлиб ўтади. Шунингдек, делегациялар ўзаро манфаатли ҳамкорликни йўлга қўйиш учун Челябинск вилоятининг салоҳияти билан ҳам танишадилар.


Зоҳир Пиримов келажаги ҳақида биринчи даврадан кейин ўйлаб кўради\n18 июнь,2017, 12:00 229\nЭнди бор этиборни навбатдаги учрашувга қаратишимиз керак. Кейинги рақибимиз ҳам анча жиддий. Гарчи “Бунёдкор” турнир жадвалида қуйи пағоналарда бораётган бўлса-да, яқинда ушбу жамоада мураббий алмашди. Миржалол Қосимов анча тажрибали мураббий саналади. Унинг жамоасига қарши ўйнаш жуда қийин. Ҳозир биз бу учрашувга жиддий тарзда тайёргарлик кўряпмиз. Ижобий натижага эришишимиз учун биз ўзимизнинг энг яхши ўйинимизни намоиш этишимиз шарт” - деди Пиримов.\n-Энди мавзудан четлашсак ва МТЖ ҳақида суҳбатлашсак. Яқинда ЎФФ Бабаян бошчилигидаги мураббийлар штабини саралаш босқичини охирига етказиб қўйиш учун имконият берди. Умуман МТЖнинг имкониятларини қандай баҳолайсиз?\nОлий лига: “Қўқон-1912” Бухорода охирги дақиқаларда мағлубиятдан қутилиб қолди 223 04.11.2017\nЁшлар лигаси: 23-турнинг бугунги баҳслари якунланди 303 29.09.2017\nЁшлар лигаси: “Бухоро” “Металлург”га қарши ўйинда 3 очко ишлаб олди 132 29.09.2017\nТеглар: Олий Лига Бухоро Зоҳир Пиримов


Коронавирусдан қаттиқ “яраланган” Италия янги ҳаётга қандай қайтмоқда? | Qalampir.uz\nКоронавирусдан қаттиқ “яраланган” Италия янги ҳаётга қандай қайтмоқда?\nОлам\t23 Май 17:00 2921\n3 июндан Италия Европа Иттифоқига аъзо давлатларга, Шенген шартномаси иштирокчилари, Буюк Британия ва Шимолий Ирландия Бирлашган Қироллиги, Андорра ва Монако Князлигига саёҳат қилиш ҳуқуқини беради. Бу ҳақда мамлакатнинг миллий туризм агентлиги (ENIT) хабар бермоқда.\n2020 йил 2 июнгача бошқа мамлакатларга ва ундан пул жўнатиш тақиқланади. Иш, фавқулодда вазиятлар ва соғлиқни сақлаш ҳолати билан боғлиқ тасдиқланган эҳтиёжлар бундан мустасно. Фақат Ватикан давлат-штати ёки Сан-Марино Республикаси ва унинг чегарадош ҳудудлари ўртасида ҳаракатланиш чекловсиз амалга оширилади.\nЧекловлар ҳар қандай вақтда мамлакатнинг айрим ҳудудларида, эпидемиологик вазият ёмонлашганда тикланиши мумкин.\n18 майдан бошлаб Италияда корхоналарни аста-секин очишга рухсат берилади. Умумий ҳудудлардаги одамлар орасида бир метр масофада хавфсиз масофа кафолатланган бўлса, меҳмонхоналар фаолиятига рухсат берилади.\nЖамоат музейлари, кутубхоналар, архивлар, археологик зоналар ва истироҳат боғлари, монументал мажмуаларга бориб сайр қилиш мумкин. Барча маданият марказларида гавжумликнинг олдини олиш ва ижтимоий масофани сақлаш керак бўлади.\nБарлар, паблар, ресторанлар, музқаймоқ дўконлари ва қандолат дўконлари ишлашига рухсат берилди. Аҳоли учун очиқ бўлган барча озиқ-овқат дўконлар инфекциянинг олдини олиш ёки камайтириш учун стандартлар ва протоколларга риоя қилишлари зарур бўлади.\nЖиҳозланган пляжларнинг ишлашига, агар барча қоидаларга риоя қилинса, рухсат этилади.\n26 Сентябрь 13:35 38653\n26 Сентябрь 21:29 34083\n26 Сентябрь 11:26 32316\n27 Сентябрь 21:41 31809\n28 Сентябрь 10:15 30302


ТОШКЕНТ – "Ўзбекистон 24" телеканали ходимлари: ишга яраша маош олмаяпмиз"\n13 декабр 2018, Тошкент вақти: 15:50\nТОШКЕНТ. "Яқинда "Сиздан Телеграм" рукнида Ўзбекистон Миллий телерадиокомпанияси иқтисодий танг аҳволда қолгани ҳақида мактуб чоп этилган эди. ЎзМТРКнинг "Ўзбекистон 24" телеканали ҳам аянчли аҳволга тушиб қолди. Ходимларнинг норозилик кайфияти эса ишга ҳам таъсир қилмоқда. Ишга яраша маош берилмаётгани сабаб телеканалнинг мухбир ва операторлари бирма-бир ишдан бўшаб кетмоқда.\nТелеканалнинг салкам 50 фоиз ходими ярим ставкада бўлса-да, ҳафтасига 6-7 кун, кунига эса 12-14 соатдан ишлашга мажбур қилинмоқда. Белгиланган вақтдан ошган иш соати эса ҳужжатларда кўрсатилмайди, ярим ставкада ишлайдиганлар кўп меҳнат қилса-да, кам маош олади.\nЖорий йил май ойида монтажчиларимиз раҳбариятга маошни оширишни сўраб мурожаат қилган эди. Раҳбарлар эса уларга "Хоҳласаларинг, бошқа иш топларинг!" деб жавоб қайтарган. Кейин монтажчилар 4 соат иш ташлаш қилди, телеканал директори ўша заҳоти монтажчиларни хонасига чақириб, кейинги ойдан маошни оширишга ваъда берди. Июнь ойида монтажчиларнинг маоши анча яхши чиқди, аммо бизнинг (режиссёр, мухбир ва операторларнинг) маошимиз янада камайди. Суриштирсак, бизга бериладиган гонорар ҳисобидан монтажчиларга қўшиб берилган экан. Энди биз ҳам иш ташлашимиз керакми?\nБайрам пули нима эканини Наврўздан бери унутганмиз. Ҳатто касб байрамимизда ҳам байрам пули олмадик. Маошнинг камлигини, хеч бўлмаса мукофот пулини бироз кўтариб беришини сўраб раҳбариятга мурожаат қилганимизда, у "Ишласаларинг шу, маош камлик қилса ана бошқа иш топ! Кўчада каналга ишга кираман деганлар тиқилиб ётибди!" деб қўполлик билан жавоб кайтаради. Раҳбарнинг ходимга шундай муомала қилишга ҳаққи борми? Ходимларни умуман эшитмайди, фақат иш талаб қилади, иқтисодий масалага келганда эса орқа ўгиради.\nҲужжатларни ўрганиб, раҳбариятдаги айрим одамларга ҳар ой 90-95 фоиздан мукофот пули ёзилаётганига гувоҳ бўлдик. Бу лавозим окладига яна шунча фоиз пул қўшилади деганидир. Қолаверса, бухгалтерия, маркетинг бўлимидагиларга 80-90 фоиз, раҳбариятнинг яқин инсонлари ҳисобланмиш баъзи мухбирларга 50-80 фоиз мукофот пули ёзилмоқда. Ҳолбуки, улар қишда иссиқ, ёзда эса муздек кабинетда қаҳва симириб канал пулини ўзлаштириш ҳақида ўйлаб ўтиришади, холос. Энг ачинарлиси, иссиқни иссиқ, совуқни совуқ демай микрофону 15 килограмли камерани елкасига кўтариб кўчада лавҳа тайёрлаётган мухбир ва операторларга 5-15 фоиз мукофот пули ёзилмоқда. Бу эса атиги 25-35 минг сўмни ташкил қилади. Қани бу ерда адолат? Нимага директор муовини ёки бошқа раҳбарлар 95 фоиз мукофот олиши кераг-у, ярим ставкадалигига қарамай 12-14 соатлаб ишлаётган мухбир ёки операторлар 10 фоиз олиши керак? Инсоф ҳам бўлиши керак-ку ахир!\nБиз раҳбариятдан тоғни сўраётганимиз йўқ, ҳамманинг хизмат вазифасига кўра иш тақсимлансин, агар иш соати белгиланган вақтдан ошса қўшимча пул тўлансин!\nБиз бу хатни телеканалимиз рахбарларининг ходимларга "ишласанг ишла..." деган гапларидан чарчаганимиз учун ёздик. Ишчиларнинг ҳақ-ҳуқуқлари бузилиши юзасидан прокуратура текширув ўтказсин, бировнинг ҳақини еб юрганларни жазолансин!\nПрезидентимиздан ҳам телевидение соҳасига эътибор беришларини сўраб қоламиз. Миллий телерадиокомпанияга тепса тебранмас, жиғилдонини ўйлайдиган раҳбарлар ўрнига ўз ишининг жонкуяри, соҳа ривожи учун тинимсиз меҳнат қилиб, ҳалол пул топадиган инсонларни раҳбар қилиб тайёрлаш керак".


Польшадаги оилавий зўравонликка қарши "Панда марши"дан лавҳа.\nАкция ташаббускори - Польша парламентнинг қуйи палатаси Аёллар конгресси“Панда марши” номи остида чиқди. Айтиш керакки, панда оилавий зўравонлик қурбони бўлган бир аёл сифатида гавдаланади.\nНорозилик маршига олий ўқув юртлари талабалари ва мактаб ўқувчилари ҳам жалб этилди. Акция фаолларидан бири Михалина Шпаковскага кўра, бундан мақсад ёш йигитларга таъсир кўрсатишдан иборат.\n- Эркаклар оилада устун бўлишларини исташади.” Оиладаги бошқарув фақат менинг измимда”, деган фикрдалар. Ёш йигитлар айнан шу ғоя остида улғайиб, аёлини ўз измига тушириб, буйсундиришга ҳаракат қилади. Оқибатда аёлига қўл кўтаради, жисмоний азият етказади, - дейди Михалина Шпаковска.\nМаълумотларга кўра, Польшада аёлларга нисбатан зўравонлик охирги йилларда одат тусига айланиб бормоқда. Ҳар йили оилавий зўравонлик туфайли 150 нафар аёл ҳаётдан кўз юмади, 800 000 нафар аёл жисмоний ва жинсий зўравонлик, тахминан 4 миллион нафари эса руҳий босим ва иқтисодий танглик қурбонига айланмоқда.\nАёлларнинг ҳар ўнидан бири учун уй кўчадан кўра хавфлироқ макон ҳисобланади. Ачинарлиси, уйдаги жиноятлар кўпинча соя ортида қолиб кетади. Кўплаб аёллар бу ҳақда оғиз очишга тортинади ёки қўрққанлари учун гапирмасликни маъқул кўради. Уларнинг аксарияти зўравонлик оила ҳаётининг ажралмас бир бўлаги, “табиий ҳолат”, деб қарайди.\nЕвропа Кенгашининг “Аёлларга нисбатан зўравонликка қарши кураш” бўйича конвенцияси бу иллатга қарши курашишда самарали восита ҳисобланади. Ҳозирда Польшадаги Аёллар конгресси расмийларни мазкур конвенцияни зудлик билан ратификация қилишга чақирмоқда.\nПольшада икки ҳафтадан кўпроқ давом этган норозилик акцияси иштирокчилари “Биз ҳеч қанақа куч ва зўравонликни истамаймиз”, “Конвенцияни тасдиқланг”, “Биз ортиқ кута олмаймиз” сингари шиорлар билан чиқишган.\nМазкур кампанияни “Эркаклар зулмга қарши” ташкилоти ҳам қўллаб-қувватлади. Улар бу борада турли конференция ва семинарлар ўтказиб, матбуотда қатор чиқишлар қилишди.\nАйни пайтда бу муаммога Польша расмийлари ҳам эътиборсиз қолмасликка ҳаракат қилмоқдалар.\n- Ҳозирги кунда оилавий зўравонликдан жабр кўрганлар ёрдам кўрсатиш хизматига қўнғироқ қилиш имкониятига эгалар. Кўплаб шаҳарлардан қўнғироқлар бўлади ва уларнинг катта қисми аноним ҳолатда қолиш илтимоси билан мурожаат қилишади.Афсуски, кўплар: “Бу муаммо менга тааллуқли эмас”, деган фикрда. Шу туфайли улар оилавий зўравонликка лоқайд муносабатда. Аммо, менимча, ҳеч бир инсон бу каби жиноятга бефарқ бўлмаслиги лозим, - дейди Лодз шаҳри вице-президенти Кжистов Пионтковски.\nПольша Аёллар конгресси вакиласи профессор Магдалена Шрода сўнгги конференциялардан бирида қилган чиқишида бу масала парламентда келгуси йил январь ойининг биринчи ярмида муҳокама этилишини эълон қилар экан, оилавий зўравонликка қарши конвенциянинг ҳеч қанақа тўсиқларсиз қабул қилинишига ишонч билдирди.\nОзодликнинг Польшадаги мобил мухбири йўллаган хабар.


Уруғлик пахта ҳамда сабзавот, полиз, мойли, дуккакли ва бошқа экинлар уруғчилиги билан шуғулланувчи субъектлар раҳбарлари диққатига!\n2022 йилнинг 10-25 февраль кунлари Ҳазорасп тумани қишлоқ хўжалиги бўлими биносида 2022 йил ҳосилидан уруғлик пахта ҳамда сабзавот, полиз, мойли, дуккакли ва бошқа экинлар уруғчилигини етиштириш ҳуқуқини қўлга киритиш учун субъектлар ўртасида тендер танлови бўлиб ўтади.\nОёқлари ишламасада қўллари ишлаётганига шукур қилиб яшаётган Одилбек Абдуллаев\nДунё синов диёридир. Ҳар куни турли синовлар қуршовида яшаймиз. Фаровонлик ҳам, танглик ҳам барчаси аслида синов учун берилади. Ҳар қандай синов бўлсада шукроналикда яшаш лозим. Лойиҳамиз қаҳрамони Одилбек Абдуллаев ҳам шукрона қилиб яшаётган ана шундай инсонлардан биридир. Унинг яшашга бўлган иштиёқи кучли эканлиги боис олға борди ва мақсадига эришди.\nТошкент тиббиёт академияси Урганч филиали “Aкушерлик ва гинекология” кафедраси катта ўқитувчиси, тиббиёт фанлари номзоди К.A. Жуманиязов раҳбарлигида “Педиатрия” факультетининг “Касбий таълим” йўналиши 441-Б гуруҳ талабаси Отажонова Дилфуза Отабек қизи МДҲ давлатлари ичида ўтказилган “Йилнинг энг яхши талабаси – 2022” халқаро танловида “Vaginal infections and the reasons for their occurrence” мавзусидаги илмий мақоласи билан иштирок этиб, 1-даражали диплом ҳамда “Йилнинг энг яхши талабаси – 2022” медали билан тақдирланди.\nЯНГИ ЎЗБЕКИСТОННИНГ КЕЛАЖАК ЁШЛАРИ\nЁшлар — ҳар қандай жамиятнинг эртаси. Улар том маънода, Ўзбекистоннинг энг катта бойлиги, бебаҳо хазинаси ҳисобланади. Зеро, янги Ўзбекистон ёшлари келажагимиз ва истиқболимиз пойдеворидир.\nЁРДАМГА МУҲТОЖ АҲОЛИ ҚАТЛАМИ ҚЎЛЛАБ-ҚУВВАТЛАНМОҚДА\nҲазорасп туманида туман ҳокимининг маҳаллалар кесимида хонадонма-хонадон юриб, фуқаролар мурожаатини тинглаб, ўрганиб, ижроси таъминланиб, ижобий ҳал қилиш билан бирга эҳтиёжманд, ногиронлиги бўлган, якка ёлғиз ва боқувчисини йўқотган оилаларга ҳайрия ёрдамлари кўрсатилиб, моддий қўллаб-қуватланмоқда.\nЖАЖЖИ ЎҒИЛ-ҚИЗЛАРИМИЗ УЧУН яна бир оилавий нодавлат мактабгача таълим ташкилоти ўз фаолиятини бошлади\nОилавий нодавлат мактабгача таълим муассасаларининг ташкил этилиши маълум маънода болаларни тарбия масканларига қамраш кўламини оширади. Жумладан, Ҳазорасп туманидаги “Пичоқчи” маҳалласида жажжи болажонлар учун якка тадбиркор Саяра Қучкарова томонидан оилавий нодавлат мактабгача таълим ташкилоти ўз иш фаолиятини бошлади.\nХАЛҚ ДЕПУТАТЛАРИ ҲАЗОРАСП ТУМАН КЕНГАШИНИНГ ЕТМИШ ОЛТИНЧИ СЕССИЯСИ\nБугун Халқ депутатлари Ҳазорасп туман Кенгашининг етмиш олтинчи сессияси бўлиб ўтди. Сессияда туман ҳокими ўринбосарлари, сектор раҳбарлари, депутатлар, маҳалла фуқаролар йиғини раислари тегишли идора-ташкилот раҳбарлари ҳамда оммавий ахборот воситалари ходимлари иштирок этдилар. Сессияга Халқ депутатлари Ҳазорасп тумани Кенгаши раиси, туман ҳокими Ўктам Машарипов раислик қилди.\n“ЖАЙХУН” ОИЛАВИЙ МТТ ЎЗ ФАОЛИЯТИНИ БОШЛАДИ\nҲазорасп туманидаги “Зеҳнли” маҳалласида тадбиркор Дилноза Жонибекова томонидан “Жайхун” номли оилавий нодавлат мактабгача таълим ташкилоти ўз иш фаолиятини бошлади.


“Участкавой”ни видеога олиш мумкин эмас...ми? - 12 Июня 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2019 » Июнь » 12 » “Участкавой”ни видеога олиш мумкин эмас...ми?\n“Участкавой”ни видеога олиш мумкин эмас...ми?\nКеча, 10 июнь куни Ички ишлар вазирлиги мутасаддилари ва журналистлар билан очиқ мулоқот ўтказилиб, унда профилактика инспекторларини муаммоли вазиятларда видеотасвирга олиш мумкин ёки мумкин эмаслиги ҳақидаги саволга жавоб қайтарилди.\nИИВ ҳуқуқбузарликлар профилактикаси бош бошқармаси бошлиғи Абдувоҳид Исмоиловнинг айтишича, шахснинг қадр-қимматига тегадиган масаларни тасвирга олиш мумкинмас. "Бошқа ҳолатларда бу нарса эркин, ким нимани съёмка қилиши ўзига боғлиқ”, дейди Исмоилов.\n"Ўзбекистон бўйича суратга тушириш тақиқланган айрим объектлар бор, масалан аэропортлар вокзаллар ва ҳоказо. У ерларга махсус белгилар қўйилади. Иккинчидан, фуқаролик кодекси бўйича, ҳар бир фуқаронинг ўзининг ҳуқуқи бор. Ҳар қандай одамдан тасвирга олиш мумкинлиги сўралади. Жиноят масаласида сўрамасдан тасвирга олиш мумкин ва тегишли жойларга мурожаат этиш зарур. Шундан кейин ўша ҳолат ўрганилади”, дейди ИИВ Жамоатчилик ва ОАВ билан алоқалар бошқармаси бошлиғи, Ички ишлар вазирининг матбуот котиби Қутбиддин Бурҳонов.


Қозоғистон президенти Қосим-Жўмарт Тўқаев мамлакатдаги тартибсизликларнинг асосий сабаби бойлар ва камбағаллар даромади ўртасидаги йўл қўйиб бўлмайдиган тафовут эканини айтди.\nМаълум қилинишича, Тўқаев 21 январь, жума куни мамлакатнинг ишбилармон доиралар вакиллари билан учрашган ва рўй берган тартибсизликлар йиллар давомида тўпланиб келаётган муаммоларни фош қилганини айтган.\n«Сизга яхши маълум бўлган коррупция фонида даромадларнинг бундай табақаланиши террорчилар, жангарилар ва уларнинг ортида турган фитначилар томонидан порох бочкаси ёнида чақилган гугурт ролини ўйнади. Бугунги кунда олдимизда бутун ижтимоий тузилмани чуқур ўзгартириш бўйича стратегик вазифа турибди. Бизга Қозоғистон фуқароларининг интилиши ва манфаатига жавоб берадиган реал ислоҳотлар керак», — деган у.\nШунингдек, Қозоғистон раҳбари аҳолининг ярми ойига кўпи билан 50 минг тенге (1 миллион 241 минг сўм атрофида) даромад топиши ва бу пулга кун кечириш мумкин эмаслигини айтган. У халқаро экспертлар маълумотларини келтириб, Қозоғистонда бор-йўғи 162 киши республика бойлигининг ярмидан кўпроғига эгалик қилишини таъкидлаган. Тўқаев «бундай табақаланиш ва тенгсизлик хавфли» эканини қайд этган.\n«Жами 162 киши Қозоғистон бойлигининг ярмидан кўпига эгалик қилади, аҳоли ярми эса ойлик даромади 50 мингдан ошмайди, бу йилига 1300 доллардан сал кўпроқ. Албатта, бундай пулга яшашнинг иложи йўқ. Вазиятни зудлик билан ўзгартириш керак ва бу кўп жиҳатдан сизга, азиз тадбиркорларга боғлиқ», — деган Тўқаев ишбилармонлар билан учрашувда.


Тожикистонда собиқ хавфсизлик вазири коронавирусдан вафот этгани айтилмоқда\nТожикистонда коронавирус юқтирганлар сони 900дан ошди, 29 киши вафот этган.\n13 май куни Тожикистонда 106 кишида коронавирус аниқланган, бу энг юқори кунлик ўсиш қайд этилиши бўлди. Ўлим ҳолатлари сони 6тага кўпайган. Бу ҳақда мамлакат соғлиқни сақлаш вазирлигига асосланиб Азия-Плюс хабар берган.\nЭндиликда мамлакатда вирус юқтирганларнинг умумий сони 907 нафарга етди. Умумий ҳисобда 29 нафар тожикистонлик коронавирус сабаб вафот этган.\nАйни дамда 4 мингдан ортиқ киши шифокорлар назоратида бўлиб турибди.\nЖССТнинг Тожикистондаги миссияси раҳбари Патрик О`Коннор вазият келажакда қандай тус олиши мумкинлиги ҳақида фикр билдирди: «Унутманг, бизни спринт пойгаси эмас, марафон кутмоқда. Кейинги 12-18 ой давомида коронавирус тарқалишига қарши чоралар ишлаб чиқишда давом этишимиз керак».\nТожикистонда бир гуруҳ одамлар томонидан kvtj.info сайти ишга туширилган. Унда коронавирус сабаб ҳалок бўлгани айтилаётганларнинг номлари маълум қилиб борилади. Бу рўйхатда бугун Тожикистон хавфсизлик вазирлигининг собиқ раҳбари Саиданвар Камолов номи ҳам пайдо бўлди.\n70 ёшли генералнинг набираси бобосига ўлимидан аввал бронхит ташхиси қўйилганини айтган. Саиданвар Камолов 1995 йилда Тожикистон хавфсизлик вазири этиб тайинланган. 1997-2001 йилларда мамлакат чегараларини муҳофаза қилиш давлат қўмитасини бошқарган.\nҲозиргача Тожикистонда расман 29 киши коронавирус сабаб вафот этгани маълум қилинган бўлсада, kvtj.info сайтида вафот этганлар сони 211 нафарлиги кўрсатилган. Саиданвар Камолов ушбу рўйхатда 210-бўлиб қайд этилган. Тожикистон соғлиқни сақлаш вазирлиги kvtj.info сайтидаги маълумотлар асосли эмас деб ҳисоблайди.


Даромадли ўйинлар. Россия футбол бўйича жаҳон чемпионатидан қанча фойда кўради? | Qaraqalpaqstan Xabar Agentligi\nЖАҲОН ЧЕМПИОНАТИ — 2018\nРоссия Федерацияси ҳукумати футбол бўйича жаҳон чемпионатидан кўриладиган иқтисодий нафни 867 миллиард рублга баҳолади. РИА Новости бу сумма қаердан келиши ва мамлакат иқтисодиётига спорт мусобақаларининг қандай таъсири борлигини таҳлил қилди.\nМақолада ёзилишича, «Россия-2018» ташкилий қўмитаси раҳбари, Бош вазир ўринбосари Аркадий Дворкович «Футбол бўйича жаҳон чемпионатининг Россия иқтисодий ва ижтимоий соҳаларига таъсирини баҳолаш»га оид таҳлил тақдимотида мундиаль мамлакат иқтисодига таҳминан ЯИМ 1 % гача бўлган миқдорда даромад келтиришини маълум қилган.\nЎтаётган ҳафтада Россия Марказий банки томонидан эълон қилинган прогнозда Россия ЯИМ 2018 йил якунида бир ярим-икки фоизга ўсиши таъкидланганди. Демак, ЖЧ – 2018 бу ўсишни асосини таъминлар экан-да.\nДастлабки ҳисоб китобларга қараганда, Россиянинг жаҳон чемпионатига тайёргарлик харажатлари 683 миллиард рублни ташкил этди. Бу 12 миллиард АҚШ доллари атрофидаги маблағдир. Ҳозиргача бўлган мундиаллар орасида энг кўп харажат кетаётганини англатади. Умуман олганда ҳар доим чемпионатлар олдингисига қараганда қимматроққа тушиб боряпти.\nМасалан, Корея ва Япония 2002 йилда мос равишда 2,5 миллиард ва 5,6 миллиард сарфлашган бўлса, 2006 йили Германия 7,7 миллиард АҚШ доллари миқдорида маблағ ажратган.\n2010 йилда ЖАР умумий тамойилни бузганди ва харажатлар сметасини 6 миллиард долларгача туширган. Лекин Бразилия 2014 йилда яна уни кўтарди ва 11 миллиард доллар сарфлади. Бу “ҳали ҳолваси”. Қатар 2022 йилги жаҳон чемпионати учун, астрономик сумма — 200 миллиард доллар ажратаётганини айтмоқда.\nХАРАЖАТ ЭМАС, ИНВЕСТИЦИЯЛАР\nАслида йирик халқаро мусобақаларга кетадиган харажатларни майдалаб ҳисоблаб ўтириш нотўғри. Аркадий Дворкович ҳам айни шу фикрда: “Бу инвестициялар, харажатлар эмас. Бу фойда келтирувчи харажат бўлиб, у инсонлар ҳаётига тўғридан тўғри ҳисса қўшади. Жумладан, Россияда жаҳон чемпионатини ўтказиш учун 20 дан ортиқ темир йўл вокзаллари ва станциялар, 178 километр йўллар қайта таъмирланди. Аэропортларнинг йўловчиларни ўтказиш имкони ортди. Демак, спортга алоқадор бўлмаган инфратузилма ҳам янгиланди.\nГермания 7,7 миллиард долларнинг 25% ни спорт иншоотларига, қолганини инфратузилмавий қурилишларга сарфлаган.\nБразилия эса 11 миллиарднинг 3,6 миллиардини спорт шароитларини яратишга, 2,6 миллиардни аэропорт ва 3,4 миллиардини транспорт тизимини такомиллаштиришга йўналтирди.\nРоссияда спорт инфратузилмасини яратишга бўлган сарф-харажатлар умумий маблағни 39 фоизини, транспорт каби бошқа инфратузилмаларга эса 44 фоизни ташкил этди.\nТахминларга кўра, турнирга 570 минг мухлис ташриф буюриши кутилмоқда. Биргина Краснодар ўлкасига 130 минг хорижий меҳмоннинг келиши айтиляпти. Аслида, бу ўлкага бир йил давомида келадиган сайёҳлар сони шунчадир. Иқтисодчилар хорижий меҳмонлар мамлакат ЯИМ га 120 миллиард рубл олиб келади, деган фикрда.\nОдатда, йирик спорт мусобақалари вақтида, алкоголь ва яхна ичимликлар, фастфуд ва бошқа таомлар, сувенирлар савдоси сезиларли даражада ортади. Бундан ташқари меҳмонхона ва IT – бизнесида ҳам катта даромад бўлади.\nЯна бир иқтисодий натижа – бу аҳоли бандлигидаги ўсиш бўлиб, тадқиқотларга қараганда, ЖЧ-2018 сабабли 220 минг иш ўрни яратилди.\nКЕЛАЖАК УЧУН НАТИЖА\nФутболдан олинган ижобий иқтисодий таъсир анчагача сезилиб турса керак. Бу яқин 5 йил ичида Россия иқтисодига қўшимча 150-210 миллиард рубл келтириши мумкин. Айниқса, туризмга таъсири катта бўлади. Зеро, чемпионат вақтида Россиянинг кўпчиликка нотаниш бўлган шаҳарлари билан ҳам танишиш имкони яратилган.\nЯкуний иқтисодий натижа эса албатта қурилган иншоотлардан кейин ҳам қандай фойдаланилишига боғлиқ. Янги стадионларни тўлалигича ишлатишни ҳамма ҳам уддасидан чиқа олмайди. Масалан, 2002 йилги Жаҳон Чемпионати учун Японияда қурилган стадионлар маҳаллий жамоалар томонидан унумли фойдаланилмоқда. Кореяда эса футболга унчалик ҳам қизиқиш катта эмас, шу сабабли йирик майдонлар ҳувиллаб ётади. Энг муҳим ўйинлар ҳам кўпи билан 20 минг томошабинни жамлаши мумкин.\nЭслатиб ўтамиз, футбол бўйича жаҳон чемпионати «Лужники» стадионида 14 июнь куни Россия-Саудия Арабистони ўйини билан бошланади. Мундиалдан 62 та ўйин ўрин олган бўлиб, 32 терма жамоа иштирок этади.\n30.04.2018, 09:03 | 325 марта кўрилди


25 хилдаги Xiaomi, Redmi ва Poco смартфонларида глобал MIUI 12.5 бета-синови бошланди! - Terabayt.Uz\n25 хилдаги Xiaomi, Redmi ва Poco смартфонларида глобал MIUI 12.5 бета-синови бошланди!\nXiaomi компанияси MIUI 12.5 график қобиғининг глобал версиясини 8 февралда расман намойиш этади. Лекин у аллақачон Хитойдан ташқаридаги ўз смартфонлари учун ҳам унинг бета-тест дастурини эълон қилди.\nГарчи тест дастури MIUI Global Stable ROM деб номланса-да, у барқарор – тайёр прошивканинг эмас, балки «стабил бета» (beta-stable) талқинидаги прошивканинг синовини англатади. Яъни, у кенг фойдаланувчилар оммасига тақдим этилмасдан, фақат бета-тестерларга тарқатилади.\nУшбу бета-синов дастури доирасида қуйидаги моделлар эгалари янги прошивкаларни тест қилиб кўришлари мумкин бўлади:\nМазкур моделлардаги қурилмалар эгаларидан бета-тестда қатнашиш учун аризалар 1 мартгача қабул қилинади. Унда иштирок этишни хоҳловчилар мазкур ҳавола орқали тегишли (инглиз тилидаги) саҳифага ўтиб, саволларга жавоб беришлари ва ариза беришлари мумкин.\nАйтиш мумкинки, MIUI 12.5 график қобиғи асосидаги барқарор прошивкалар ҳам айнан юқоридаги рўйхатга кирган гаджетлар учун биринчи навбатда узатилади. Мазкур апдейт кейинроқ тарқатиладиган жами 80 хилдаги смартфон рўйхати билан ушбу хабаримизда танишиш мумкин. Xiaomi, Redmi, Poco ва Black Shark смартфонларининг глобал прошивка, глобал версия ва хитойча версиялари, уларнинг ўзаро фарқи ҳақида эса мана бу мақоламиздан батафсил маълумот оласиз.\n#Redmi #Xiaomi #Android смартфон #прошивка #смартфонлар #янгиланиш #POCOPHONE #Xiaomi Pocophone #Xiaomi Poco #Тизим янгиланиши #глобал прошивка #MIUI 12.5


Худонинг сўзи 90 — Dilkashradio.com\nХудонинг сўзи 90\nАссалому алайкум азиз радио тингловчи биродарлар. Сиз азиз радио тингловчи биродарларимиз билан радио тўлқинларимиз орқали яна дийдор учрашиб турганимиздан бағоят хурсандмиз.\n“Зотан жонзотнинг жони унинг қонидадир. Мен қонни сизларга қурбонгоҳ устида чиқаришингиз учун ва шу йўсин гуноҳларингиздан покланишингиз учун берганман. Жонни билдирувчи бу қон сизларни гуноҳларингиздан поклайди,”- деб ёзилган Левитлар китобининг 17 боби 11 оятида.\nАслида Эски Аҳдда гуноҳларга кечирим олиш йўллари аъло даражада йўлга қўйилган эди. Чунки гуноҳ қилдингми, демак, биронта жониворни сўйиб қурбонликка келтир ва содир этган гуноҳларинг учун кечирим ол.\nМасалан, Мусо пайғамбар ҳам халқнинг содир этган гуноҳлари учун ўзини жазолашини Худодан ёлвориб сўраган ва ўзининг исмини ҳаёт китобидан учириб ташлашини илтижо қилган эди. Бундан ташқари, гуноҳ содир этган одамларни ўлдиришганларини ҳам Эски Аҳд китобидан кўришимиз мумкин.\nЛекин Худованд Ўзининг меҳрибонлиги ила гуноҳлар учун ҳайвонларни сўйиб, қурбонлик келтиришларига рухсат берган эди. Энди Янги Аҳд китобини кўрадиган бўлсак, ҳайвонларнинг қурбонликка бағишланиши етарли эмас эди. Қурбонликка бағишланган ҳайвонлар фақатгина Раб Исонинг ўлимини рамзи эди холос.\nСўйиб қурбонликка келтирилган ҳайвонлар кимнинг гуноҳи учун тўлов бўла олади? Бундай тўловни фақатгина Раб Исо амалга ошира олади холос. Шунинг учун Раббимизнинг хочдаги азобли ўлими Янги Аҳд учун ҳам, Эски Аҳд учун ҳам бирдек ўз таъсирини ўтқаза олади.\nЭски Аҳд даврида яшаган инсонлар Раббимизнинг хочдаги ўлимини ва барча инсонларга шу орқали кечирим беришини кутиб, яшаб ўтган эдилар. Худованд Раббимиз Исо Масиҳнинг хочдаги ўлимини дунё яратилишидан олдин режалаштириб қўйган эди.\n“Сизлар бенуқсон ва беғубор қўзи қонига ўхшаган Масиҳнинг қимматбаҳо қони эвазига қутилгансизлар. Масиҳ дунё бино бўлишидан бурун тайинланган бўлса ҳам, замоннинг охирида сизлар учун пайдо бўлди,”- деб ёзади 1 Бутрус китобининг 1 боби 19 ва 20 оятларида.\nШундай қилиб, азиз радио тингловчи, Раб Исодан бошқа Қутқарувчи йўқ. Фақатгина У барча илтижо қилган инсонлар учун кечирим бера олади. Азизлар, бугунги мавзуга якун ясашдан аввал, сизларга ўзимизнинг интернетдаги сайтимизнинг манзилини эслатиб ўтмоқчиман: www.najot.com\nЯна радио тўлқинларимиз орқали учрашгунча хайр, саломат бўлинг, азиз радио тингловчилар.\nХудонинг сўзи 95\nХудонинг сўзи 80\nХудонинг сўзи 12


фаол модда: валериананинг қуюқ экстракти – 20,00 мг,\nёрдамчи моддалар: ядроси: магний гидроксикарбонати (магний карбонат асоси)–50,50 мг, картошка крахмали – 26,69 мг, желатин – 0,23 мг, тальк – 2,58 мг;\nқобиғи: VIVACOAT PM-2P-051 – 10,00 мг [гипромеллоза (гидроксипропил-метилцеллюлоза) (Е 464) – 5,000 мг, титан диоксиди – 1,280 мг, макрогол-3350 (полиэтиленгликоль-3350) – 0,500 мг, тальк – 2,350 мг, гипролоза (гидроксипропил-целлюлоза) – 0,500 мг, шафақ сариғи бўёвчиси (Е 110) – 0,013 мг, хинолин сариғи бўёвчиси (Е 104) – 0,345 мг, темир II оксиди бўёвчиси (Е 172) – 0,012 мг]\nтиниқ ОПАДРАЙ II 85F19250 (OPADRY II 85F19250 Clear) – 1,00 мг [поливинил спирти – 0,523 мг, макрогол (полиэтиленгликоль) – 0,147 мг, тальк – 0,300 мг, полисорбат-80 (твин-80) – 0,030 мг].\nТаърифи: думалоқ, сариқ рангли плёнка қобиқ билан қопланган, икки томонлама қавариқ таблеткалар. Кўндаланг кесимида оч жигаррангли бўлиб, оч ва тўқ доғлар бўлишига йўл қўйилади.\nФармакотерапевтик гуруҳи: ўсимликлардан олинадиган седатив восита.\nПрепаратнинг таъсир этувчи моддаси борнеол ва изовалериан кислотасининг мураккаб эфиридир. Аста-секин бошланувчи, лекин етарли даражада барқарор бўлган ўртача даражадаги седатив таъсир кўрсатади. Табиий уйқуга кетишни енгиллаштиради. Бундан ташқари, препарат меъда-ичак йўлларининг силлиқ мушакларига спазмолитик таъсир кўрсатади.\nЮқори асабий қўзғалувчанлик, уйқусизлик (уйқуга кетишни бузилиши); мажмуавий даволаш таркибида – юрак-қон томир тизимининг функционал бузилишлари, меъда-ичак йўллари аъзоларининг спазмлари.\nИчга қабул қилиш буюрилади. Катталар ва 12 ёшдан ошган болалар – 1-2 таблеткадан кунига 3 марта овқатдан кейин қабул қиладилар. Даволаш давомийлиги 2-4 ҳафтани ташкил қилади. Такрорий даволаш курслари шифокорнинг кўрсатмаси бўйича ўтказилиши мумкин.\nТормозланиш, уйқучанлик, мушак кучсизлиги, тушкунлик, иш қобилиятини пасайиши (айниқса юқори дозаларда қўлланганида), узоқ муддат қўлланганида – қабзият. Айрим ҳолларда аллергик реакциялар ривожланиши мумкин.\nПрепаратнинг компонентларига юқори сезувчанлик, сахароза-изомальтоза танқислиги, фруктозани ўзлаштираолмаслик, глюкоза-галактозани мальабсорбцияси, 12 ёшгача бўлган болаларда қўллаш мумкин эмас.\nСурункали энтероколитда эҳтиёткорлик билан қўллаш керак.\nУйқу воситалари ва марказий нерв тизимини сусайтирувчи бошқа дори воситалари, шунингдек спазмолитикларнинг таъсирини кучайтиради.\nПрепаратни ҳар куни 1,5-2 ойдан ортиқ қабул қилиш мумкин эмас.\nПрепаратни ҳомиладорликнинг I уч ойлигида қўллаш мумкин эмас. Препаратни хомиладорликнинг II ва III уч ойликларида ва эмизиш даврида, фақат агар она учун кутилаётган фойда, ҳомила ва бола учун потенциал хавфдан юқори бўлган холдагина қўллаш мумкин. Шифокор билан маслахатлашиш керак.\nДаволаниш даврида транспорт воситалари ва механизмларни бошқаришда хамда диққатни юқори жамлашни ва психомотор реакциялар тезлигини талаб қилувчи бошқа потенциал хавфли фаолият турлари билан шуғулланишда эҳтиёткорликка риоя қилиш керак.\nДоза ошириб юборилганида тормозланиш, уйқучанлик, мушак кучсизлиги, тушкунлик, иш қобилиятини пасайиши каби ножўя самаралари кучайиши мумкин. Даволаш симптоматик.\nПлёнка қобиқ билан қопланган таблеткалар, 20 мг.\n10 таблеткадан контур уяли ўрамда; контур уяли ўрамлар тенг миқдордаги қўллаш бўйича йўриқномалари билан гуруҳ ўрамига жойланади.\n50 таблеткадан шиша трубкали флаконда.\n50 таблеткадан амортизатори бўлган полимер банкада ёки полимер тубада.\nФлаконлар, банкалар ёки тубалар тенг миқдордаги қўллаш бўйича йўриқномалари билан бўлувчи тўсиқлари бўлган гуруҳ ўрамига жойланади.


1-мавзу Назорат саволлари Ярим ўтказгичларнинг қўлланишини тушунтиринг\n2. Ярим ўтказгич материалларнинг қуёш энергиясида, микро ва нано электроникада қўлланилишини тушунтиринг.\n1-мавзу Назорат саволлари\nЯрим ўтказгичларнинг қўлланишини тушунтиринг.\nЯрим ўтказгичлар (Si, Ge, GaAs) техника ва техналогияда кенг қўлланилади. Ярим ўтказгичлар асосида электрон асбоблар ясалади. Уларда ҳосил бўлаѐтган p-n ўтиш ҳодисасидан фойдаланилади. Техникада энг кўп ярим ўтказгичлар ўзгарувчан токни ўзгармас токга айлантиришда металл ярим ўтказгич контакти кўринишида ишлатилади. Металл ярим ўтказгич контактига киритилганда ташқи электр кучланишга уланган.\nМеталл ва ярим ўтказгич бир-бирига контакт киритилганда мувозанат ҳолатида бўлади. Ферми сатхи металл ва ярим ўтказгич учун тенг бўлади. Кейин унга ташқи майдон улаймиз (–) яримўтказгич (+) металлга уланган. Кучланиш пасайиши кузатилади. Контактда-потенциаллар фарқи\n-ташқи майдон U=0 бўлганда потенциал металл ва ярим ўтказгич орасида ѐтадиган (занжир) слой заиф бўлади (10.2-расм), кейин улар орасида n–p ўтиш кузатилади.\n2. Ярим ўтказгич материалларнинг қуёш энергиясида, микро ва\nнано электроникада қўлланилишини тушунтиринг.\n2. Демак контактга киришган слой орасида кучланиш оширилса ѐнувчи слой қалинлиги камаяр экан. Агар–шарт бажарилса ѐнувчи слой (сирт) умуман йўқолар экан. Ёнувчи сирт мавжуд бўлса–ток ўтишига қаршилик бўлар экан. Натижада ВАХ контактининг чизиқли боғланиши бўлмайди. +U бўлса ток зичлиги катта бўлади, –U бўлса кичик бўлади. Ушбу контактга ўзгарувчи кучланиш қўйилса (U=U 0 cosωt) токни тўғирлаш ҳодисаси кузатилади. p-n ўтишда токни тўғирлаш ҳодисаси кўзатилади. Агар контактда металлни ўрнига яримўтказгич қўйилса токни фақат битта томондан (яримўтгазгич ) ўғирлаш мумкин. Токни яримўтказгичдаги ток ташуивчилар n 0 – ўзгартириш мумкин. Яримўтказгичнинг типи, қандай атом билан легирланган, температура, ѐритилганликга боғлиқ иккинчидан металл ва яримўтгазгич орасида доимо (контакт) атомлар ѐки ионлар бошқа моддаларга тегишли бўлган. Ярим ўтказгич сиртидан атомлар уни тўсади, жараѐн яримўтказгичдаги шу моддаларга боғлиқ бўлиб қолади.\nАгар контактга иккита ярим ўтказгич киритилса шу иккикамчилик йўқолади. Масалан битта ярим ўтказгичдаҳам контакт ҳодисаси вужудга келиши мумкин. Бир монокристалл Ge, бир томони легирланган донор бўлса, электр ўтказувчанлик n–типли бўлади. Агар бир томони аксептор билан легирланган бўлса p–типли бўлади.


3 км. йўлга аҳоли ҳашар йўли билан тош тўшади - AmuNews.uz - энг сўнгги янгиликлар\nОммавий ахборот воситалари орқали ҳар куни мамлакатимизда амалга оширилаётган ўзгаришлар, янгиланишлар ҳақида маълумотга эга бўлиб турамиз. Ўзларининг ҳалол меҳнатлари туфайли фаровон яшаб, муҳтожларга ҳам мадад қўлини чўзаётган ҳимматли юртдошларимиз ҳақида эшитиш одамни қувонтиради. Баъзан эса телевизорда икки-уч оила, бир этак болалари билан торгина ҳовлида яшаётган, ё шароитлари ёмон аҳволдаги уйларда яшаётганлар ҳақидаги кўрсатувларни кўриб, ота-боболаримизнинг бирни кўриб фикр қил, бирни кўриб шукр қил, деган доно сўзларини эслаймиз. Баъзан соғлом, тоғни урса талқон қилгудай ўғиллари бор оилалар ҳам ҳовли-жойлиги торлиги ё шароитлари етарли эмаслигидан нолишади. Шундай вақтларда бу забардаст ўғлонлар оиласи яхши, фаврон яшаши учун нега интилмайди, деган бир ҳақли савол туғилади.\nҲа, яхши ҳаёт ўз-ўзидан келмайди, ҳеч кимга. Бунинг замирида меҳнат борлигини унутмаслик керак.\nШулар ҳақида ўйлаганимда ўзим истиқомат қиладиган Тўлқин овулининг Агроном маҳалласи кўз ўнгимга келади. Маҳалламизда деярли барча турли корхона, ташкилотларда ишлаш билан бир қаторда оиласида мол, парранда боқишади, томорқасида йил давомида ўз эҳтиёжига етгудай мева, сабзавот етиштиришади. Ҳар куни Манғит деҳқон бозорига қоп-қоп картошка, сабзи, пиёзлар ва сут, қатиқ олиб бориб сотишади. Натижада турмуши обод.\nЙил бошида маҳалладошларимиз ўзаро маслаҳатлашиб, 4 та кўчага 3 км. масофадаги йўлга ҳашар йўли билан тош тўшадилар ва шахсий транспортида ёғин-сочинли кунларда ҳам бемалол юришлари учун шароит яратишди.\nМаҳалла нуронийларидан Жумабой Қалиев, кўчабошчи Тўлибой Йўлдошевлар ҳудудни ободонлаштириш, кўкаламзорлаштиришга ҳам бош бўлишаяпти. Ҳаракатда – баракат деганлари шу эмасми?\nҚорақалпоғистон Pеспубликасини 2013 йилда ижтимоий-иқтисодий жиҳатдан янада ривожлантириш ҳамда аҳоли турмуш фаровонлигини ошириш юзасидан қўшимча чора-тадбирлар тўғрисида ўтказилган йиғилиш баёни қарорини амалга ошириш иш режаси


Ўзбекистонда 1994 йилдан буён 55 тоннадан ортиқ наркотик модда йўқ қилинди / Ўзбекистон янгиликлари, энг сўнгги хабарлар\nЖАМИЯТ 0 Шархлар 1994 кўрилди\nЎзбекистонда 1994 йилдан буён 55 тоннадан ортиқ наркотик модда йўқ қилинди\nВазирлар Маҳкамаси ҳузуридаги Наркотик моддаларни назорат қилиш миллий ахборот-таҳлил маркази ташкил этилганига 20 йил тўлиши муносабат билан журналистлар учун матбуот анжумани ташкил этилди.\nЎзА ёзишича, марказ бугунги кунда гиёҳвандлик воситалари устидан назорат соҳасида давлат стратегиясининг асосий йўналишларини белгилаш ва амалга оширишда бевосита иштирок этмоқда. Ўтган даврда наркотик моддаларнинг тарқалиши ва ноқонуний айланишига қарши курашиш бўйича учта узоқ муддатли чора-тадбирлар дастури тасдиқланиб, амалга оширилди. Ҳозирги кунда мутасадди вазирлик ва идоралар, шунингдек, жамоат ташкилотлари иштирокида 2016-2020 йилларга мўлжалланган дастур ижроси изчил таъминланмоқда.\nМамлакатимизда гиёҳвандлик профилактикаси соҳасида ижобий тенденциялар кузатилмоқда. Гиёҳвандлик билан бирламчи касалланиш кўрсаткичи кескин камайган.\nМарказ томонидан идоралараро маълумотлар базаси яратилди ва жорий этилди. Бу база энг илғор тажрибалар асосида ишлаб чиқилган бўлиб, ҳуқуқ-тартибот идоралари ўртасида ўзаро маълумотлар алмашинувида муҳим ўрин тутмоқда.\nХалқаро мажбуриятларни ижро этиш доирасида ҳар йили 26 июнь - Халқаро наркотик моддаларни суиистеъмол қилиш ва уларнинг ноқонуний айланишига қарши кураш кунида ҳуқуқ-тартибот идоралари томонидан мусодара этилган наркотик моддалар анъанавий равишда ёқиб юборилмоқда. 1994 йилдан буён 55 тоннадан зиёд наркотик модда йўқ қилинди.\nТошкентда 1,6 тоннадан зиёд гиёҳвандлик воситалари ёқиб юборилди (+фото)\nноя 19 / 2017\nГугурт қутисига яширилган оғу\nНон орасига қорадори беркитиб Ҳажга кетаётган ўзбекистонлик қўлга тушди (видео)


18 март, 2019, 15:00 795\nБиринчи тур ортда қолди. 7 ўйиндан 5 таси дуранг билан якун топди. Сўнгги икки ўйинда эса мезбон “Сўғдиёна” ва “Пахтакор” ғалаба қозонди. Биринчи тур бу каби 5 дуранг билан бошланган мавсум бундан аввал ҳам бўлган. 2000 йил 20 жамоа иштирокида ўтказилган чемпионатда 10 учрашувдан 5 таси дуранг билан якун топган. 1999 йил 24-турда ҳам 8 баҳсдан 5 тасида муроса кўчаси танланган.\n28-марта ўтказилаётган миллий чемпионатимизда иштирок этаётган жамоалар етарлича тарихга эга бўлишга улгурган. Чемпионатнинг энг ёш жамоаси АГМК бу йил элитада 12-мавсумини ўтказади. “Бунёдкор”да улардан бир мавсум кўп, яъни 13-иштирок. Термизнинг “Сурхон” жамоаси учун ҳам элитада 13-мавсум. 1992 йил илк чемпионатдан ўз иштирокини бошлаган жанубий ҳудуд жамоаси 2005-2018 йилларда қуйи лигаларда қатнашган. Ўзбек футбол ватани ҳисобланадиган Қўқон шаҳри жамоаси бу йил 14-марта суперлигада иштирок этади. “Қўқон-1912” ҳам дастлабки иштирокни 1992 йилдан бошлаган. “Локомотив”да эса 15-мавсум. Темирйўлчилар 2004 йилдан олий лигада ўз иштирокини бошлаган ва бир мавсумни (2011)ни биринчи лигада ўтказган. “Қизилқум” учун эса бу юбилей 20-мавсум. 2000 йилдан бери навоийликлар элитада мунтазам қатнашиб келмоқда. Бекободнинг “Металлург” жамоаси ҳам 1998 йилдан бери олий лигада мунтазам қатнашиб келмоқда. Улар ҳисобида бу 22-мавсумдир. Қаршининг “Насаф” жамоаси эса бекободликлардан бир йил аввал элитада ўз иштирокини бошлаган. Уларда 23-мавсум старт олди. “Андижон” жамоаси ҳисобида 24-мавсум бошланди. Жамоа фақат 4 мавсумни 1-лигада ўтказган. “Динамо”да ҳамда “Сўғдиёна”да “Андижон”даги каби ҳолат. Улар ҳам 24-марта кучлилар сафида мавсумни ўтказишади. Ҳар уччала жамоа ҳам 1992 йилдан олий лигада қатнаша бошлаган. “Бухоро” шаҳри жамоаси фақат бир мавсумни 1-лигада ўтказган. Шу сабабли улар ҳисобида бу элитада 27-мавсумдир. “Пахтакор” ва “Навбаҳор” эса барча чемпионатларда мунтазам қатнашиб келаётган икки жамоадир. Улар 28-марта элитада иштирок этишади.\nБарҳам топган нохуш анъаналар\nБиринчи турда “Сўғдиёна” ўз тарихида анчадан бери давом этиб келаётган нохуш анъанага чек қўйди. Жиззахликлар мавсумни бошлаб берувчи ўйинда 2009 йилдан буён ғалаба қозона олмаётган эдилар. Улар бу мавсумда “Бунёдкор”ни сўнгги дақиқаларда урилган гол эвазига таслим этдилар. Мағлубият “қалдирғочлар”нинг узоқ муддатли шахсий рекордларини барҳам топишига олиб келди.\n“Сўғдиёна”нинг биринчи турдаги натижалари. (2009 йилдан кейинги)\n“Сўғдиёна” – “Машъал” 1:0\n“Сўғдиёна” – “Динамо” 0:0\n“Сўғдиёна” – “Машъал” 1:1\n“Қизилқум” – “Сўғдиёна” 4:1\n“Металлург” – “Сўғдиёна” 2:1\n“Сўғдиёна” – “Бунёдкор” 2:1\n“Андижон” жамоасида статистика бироз бўлсада яхши томонга ўзгарди. Жамоа 2013, 2017-2018 йиллари қуйи лигада қатнашди. Бунгача 2014-2016 йил илк турда жамоа мағлубиятга учраган. Бургутлар 2012 йилги мавсумни сафарда “Металлург” билан худди шу каби 1:1 ҳисобида якунлашганди.\n“Қизилқум” – “Андижон” 1:1\nУмумий статистика бўйича эса андижонликлар 2010 йил ўз майдонида “Олмалиқ”ни 3:2 ҳисобида мағлуб этганидан кейин кетма-кет 6 ўйин-ки, ғалаба қозона олмаяпти.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Туркияда “хоинлар қабристони” очилди\t11:02, 30 июль 2016\tТуркия муниципал ҳукумати давлат тўнтаришини амалга оширишга интилган хоинларни дафн этиш учун алоҳида ер ажратди, деб хабар берди “Gazeta.ru” нашри.\nТуркиядаги ҳарбий тўнтариш воқеалари хроникаси Уни Истамбул мэри Қодир Тўпбош “хоинлар қабристони” деб атади. Қабристон шаҳардан узоқ бўлмаган жойда бўлиб, бу ерга исён иштирокчилари ва ташкилотчиларини дафн этиш кўзда тутилган. Айни пайтда “хоинлар қабристони”га бир киши, капитан Меҳмет Қорабекир дафн этилган.\nТуркияда яна бир портлаш юз берди\tТуркиялик дипломат Бангладешдан Россияга қочиб келди\t“Ислом давлати” Туркия ва Сурия чегарасида теракт амалга оширди. 50 киши ҳалок бўлди\tТуркияда эълон қилинган 3 ойлик фавқулодда ҳолат меҳмонларга таъсир кўрсатмайди\tТуркияда давлат тўнтарилишига уринишдан сўнг ҳукумат 11 минг фуқаронинг паспортини бекор қилди\tТуркияда 3 ойга фавқулодда ҳолат тартиби жорий қилинди\tОтправить


Дошқозонда сумалак - ўчоқ бошида она\n22 апрел 2021, Тошкент вақти: 17:09\nНаврўз дастурхони атрофига жамланган тожикистонлик момолар юрт тинчлигию тўкинчилигини тилаб дуо қилмоқдалар.\nМарказий Осиёнинг барча мамлакатларидан бўлгани каби Тожикистонда ҳам айни кунда кексаю ёш Наврўзнинг асосий таоми ҳисобланмиш сумалак пишириш билан машғул.\nРудакий туманида яшовчи Холиса ая йил сайин Наврўзда сумалак қайнатади. У сумалак тайёрлашни онаси Лайли момодан ўрганган.\n- Аввал буғдойни икки кун сувга ивитиб қўямиз. У нишлагандан сўнг лаганларга ёйиб, ҳар куни мунтазам сув сочиб турамиз. Буғдой нишлари салгина кўкарганидан кейин сумалакни қозонга соламиз. Агар буғдойимиз жуда баланд бўлиб ўсиб кетса, сумалагимизнинг таъми аччиқ бўлиб қолиши мумкин, дейди Холисахон ая.\nСуҳбатдошимизнинг гапига қараганда, сумалак асосан буғдойнинг илдизидан тайёрланади, шунинг учун бу таомга шакар солинмаса ҳам ширин бўлади.\nБаҳор таоми сумалакни қайнатиш катта заҳмат талаб қилгани учун Холиса ая яқинлари ва қўни-қўшнилари билан биргаликда сумалак солади.\nМасаллиғ қозонга солингач, шу қишлоқнинг ёши улуғ аёлларидан бири қозон бошида туриб, дуога қўл очади.\n- Янаги йилларга ҳаммамиз соғ-саломат етайлик. Қизларимиз, ўғилларимиз бахтли–тахтли бўлишсин, замонимиз тинч бўлсин, деган ниятда сумалак қўямиз, дейди сумалак базмига тўпланганлар орасидаги улуғлардан бири Гулноза Гулаева.\nСўнгра кўнглида тугилган яхши орзу ниятларига етиш орзусида бўлган ёшу қари навбат билан қўлига кафгир олиб, сумалакни қўзғайди.\n- Мўл-кўлчилик бўлсин, омборларимиз буғдойга тўлсин. Янаги йилги сумалакларга етайлик. Биз, ўзбек-тожик халқлари азалдан қуда-андамиз. Истайманки, ўзбек-тожик халқи мана шу сумалакдек аралашиб, бирга юрсин, дея тилак қилади қаҳрамонимиз Холиса ая.\nИкки қондош халқ ўзбек ва тожикларнинг сумалак қайнатишида ҳеч қандай фарқ йўқ. Ўзбек ҳам, тожик ҳам қайнаётган сумалакнинг ичига тош ва ёнғоқ солади.\n- Бунинг маъноси бошимиз тошдек қаттиқ бўлиб, ризқимиз фаровон бўлсин деганида, дейди Холиса ая.\nНаврўз байрами ЮНЕСКО томонидан халқаро эътирофга эга бўлганидан сўнг тожикистонликлар ҳам Марказий Осиёнинг бошқа халқлари қаторида бу байрамни янада кенгроқ ва янада файзлироқ ўтказиш имкониятига эга бўлганларини айтишмоқда.\nТожикистон ҳукумат қарорига биноан бу йил Тожикистонда Наврўз 4 кун нишонланади. Аммо қаҳратон қишни ортда қолдириб, соғ-саломат кўкламларга етиб олган тожикистонликлар бу байрамни яна бир ой давомида нишонлашади. Қишлоқларда қозон-қозон сумалаклар қайнатилиб, қизлар базми қизигандан қизийди.


IV. Ҳадислар сабр фазилати ҳақида\nСиз шу ердасиз: Бош саҳифа 2017 йил 1-сон 2017 йил 3-сон IV. Ҳадислар сабр фазилати ҳақида\n“Ким сабр қилишни истаса, Аллоҳ унга сабр беради. Ҳеч кимга сабрдан ҳам яхши ва улуғроқ эҳсон берилмаган” (Имом Бухорий, Имом Муслим, Абу Довуд, Имом Термизий, Насоий);\n“Эшитган нарсаси берган азиятга Азиз ва Жалил бўлган Аллоҳдан ҳам кўра сабрли зот йўқ. Чунки Унга шерик қўшишади, боласи бор дейишади, Аллоҳ таоло шунда ҳам уларга офият ва ризқ беришда давом этаверади” (Муттафақун алайҳ);\n“Мўминнинг ҳар иши ҳайратлантирувчи, ҳар иши хайрдир. Бу фақат мўминга хос. Севинтирувчи иш бўлса, шукр қилади, бу унга яхшилик бўлади. Балога учраса, сабр қилади, бу ҳам унинг учун хайрли бўлади” (Имом Муслим, Доримий, Аҳмад ибн Ҳанбал);\n“Ҳеч кимга сабрдан ҳам яхшироқ мукофот берилмаган” (Имом Муслим, Имом Бухорий, Абу Довуд, Имом Термизий);\n“Сабр мусибатнинг биринчи зарбасида билинади” (Имом Бухорий);\n“Ҳақиқий паҳлавон курашда енгган киши эмас. Асл паҳлавон ғазаби келганида ўзини боса олган одамдир” (Имом Бухорий);\nТутқаноғи бор аёл Пайғамбар (а.с.)дан дуо сўради. Расулуллоҳ (с.а.в.): “Истасанг, сабр қил, жаннатга кирасан. Истасанг, дуо қилай, Аллоҳ сени дарддан қутқарсин”, дедилар. Аёл: “Касалим тутганида ҳушимдан кетаман, аъзоларим очилиб қолади. Аллоҳга дуо қилинг, вужудим очилмасин”. Пайғамбар (а.с.) дуо қилдилар (Аҳмад ибн Ҳанбал);\n“Жаннат машаққатлар, жаҳаннам эса нафсоний орзулар билан ўралган” (Имом Муслим, Доримий, Имом Термизий, Аҳмад ибн Ҳанбал);\n“Одамлар орасида юриб, уларнинг озорларига чидаган мусулмон одамларга аралашмай, озорларига бардош бермагандан хайрлидир” (Имом Термизий, Ибн Можа);\nҲаббоб ибн Арат (р.а.) айтади: «Расулуллоҳ (с.а.в.) Каъбанинг соясида ўтирганларида мушрикларнинг азиятларидан шикоят қилдик. “Бизга ёрдам бермайсизми, дуо қилмайсизми?” дедик. “Сиздан олдинги ўтган умматларни тутиб, тайёрлаб қўйилган чуқурга ташлашар, кейин арра билан бошини иккига бўлишарди. Яна баъзиларини темир тароқ билан тарашар, вужудида фақат гўшт ва суяк қоларди. Шундай азоблар ҳам уларни динидан қайтаролмасди. Аллоҳга қасам, Аллоҳ бу динни камолга етказади. Шундай кунлар келади, бир йўловчи туясига миниб, Санъодан Ҳазрамавтгача келади ва Аллоҳдан бошқа ҳеч кимдан қўрқмайди, қўйини емасин деб фақат бўридан қўрқади. Фақат сиз шошқалоқлик қиляпсиз» (Имом Бухорий, Абу Довуд, Насоий);\nАллоҳ таоло марҳамат қилади: “Мўмин бандамга бир хасталик берганимда Менга ҳамд айтса, онасидан янги туғилгандек гуноҳларидан пок бўлиб уйғонади”. Яна марҳамат қилади: “Мен бандамни синадим, (энди, эй фаришталарим) соғлом пайтида ёзган савобларни хасталик пайти учун ҳам ёзинг” (Аҳмад ибн Ҳанбал).\n2017 йил 23 декабрда эълон қилинган 426 марта кўрилган


Божхона постида 509 грамм тилла тақинчоқлар бемаврид “жилоланди”\n27 Фев 2019 2801\nТошкент вилояти божхона бошқармасининг “Ғишткўприк” чегара-божхона постида қўшни давлатга чиқиб кетаётган фуқаро С.М.нинг безовталаниши божхоначиларда шубҳа уйғотди.\nУшбу шахс холислар иштирокида кўздан кечирилганида, бўйнига ва қўлларига тақиб олган ҳолда 4 турдаги тилла тақинчоқларни яширинча олиб чиқмоқчи бўлганлиги фош бўлди. 295 гр оғирликдаги мазкур заргарлик буюмларининг умумий қиймати 118 млн сўмни ташкил қилар экан.\nАйни шу куни яна бир фуқаро М.М ҳам 3 турдаги заргарлик буюмларини божхона назоратидан яширинча олиб чиқиш учун юқоридаги каби “усул”ни қўллаб кўрди. Аммо, бу “усул” унга ҳам наф бермади. Натижада, қиймати 85,6 млн сўмлик 214 гр оғирликдаги заргарлик буюмларини олиб чиқиш унга “насиб” қилмади.\n30 Апр 2020 4314\n1 Мая 2020 2897\n1 Мая 2020 2769\n30 Апр 2020 2309\n30 Апр 2020 2265\n3 Мая 2020 2201\n2 Мая 2020 2201\n1 Мая 2020 1904\n1 Мая 2020 1721\n4 Мая 2020 1632\n6 Мая 2020 1599\n29 Апр 2020 1583\n27 Апр 2020 1565\n12 Мая 2020 1563\n13 Мая 2020 1497\n5 Мая 2020 1089


Шавкат Мирзиёев коронавирус тестини топшириш тизимини соддалаштириш бўйича топшириқ берди - Daryo\n20:31, 14.07.2020 23060\nШавкат Мирзиёев коронавирус тестини топшириш тизимини соддалаштириш бўйича топшириқ берди\nЎзбекистон Президенти Шавкат Мирзиёев 14 июль, сешанба куни бўлиб ўтган видеоселектор йиғилишида мамлакатда коронавирусни аниқлаш тестини ўтказиш тартибини соддалаштириш бўйича топшириқ берди. Бу ҳақда Президент матбуот хизмати хабар қилди.\nҚайд этилишича, таҳлиллар коронавирус билан зарарланишнинг олдини олиш, касалликни эрта аниқлаш, симптомсиз ва енгил кечаётган беморлар билан олиб борилаётган даволаш ва назорат тадбирларини амалга оширишда янги стратегияларни қўллашни талаб қилмоқда.\nМавзуга доир: Шавкат Мирзиёев: Коронавирусга қарши кураш учун бизда барча захира ва имкониятлар мавжуд\nШу сабабли, Шавкат Мирзиёев Республика махсус комиссияси бу борада тезлик билан барча зарур чора-тадбирларни ишлаб чиқиши ва амалга ошириши бўйича кўрсатма берди.\nШунингдек, бош вазир ўринбосари Беҳзод Мусаев, соғлиқни сақлаш вазири Алишер Шодмоновга бир кун муддатда амалдаги тест-таҳлил топшириш жараёнини қайта кўриб чиқиш, аҳоли учун қулай тизимни ишлаб чиқиш топшириғи берилди.\nАввалроқ журналист Барно Султонова Тошкент шаҳридаги Санитария-эпидемиологик-осойишталик марказларидаги коронавирусга тест топшириш билан боғлиқ муаммолар ҳақида маълум қилганди.\nКоронавирусга қарши кураш штаби аъзоси, профессор Ҳабибулла Оқилов касалланиш ҳолатларининг кўпайиши ҳисобидан ҳозирги кунда кунига жами 20-22 минг таҳлил қилинаётганини ва таҳлиллар бўйича талаб қондирилмаётганини айтганди. Шунингдек, Ҳабибулла Оқилов фуқаролардан ўзингизни овутиш мақсадида тест таҳлили топширишга ҳаракат қилмасликни сўради.\nTwitter фойдаланувчилардан бири Ўртасаройда ўтган 15 кунини ҳикоя қилган эди. Шунингдек, Соғлиқни сақлаш вазирлиги томонидан «вақтида мурожаат қилмай, уйида даволанган» деб айтилган беморнинг яқини касалхоналар COVID-19’дан вафот этган марҳум беморни бир неча бор қабул қилмаганини сўзлаб берди.\nҲабибулла Оқилов: Хусусий клиника ва лабораторияларда олинган тест натижалари мусбат чиқса, умумий статистикага қўшилади\nҲабибулла Оқилов: Хусусий тиббиёт муассасаларида коронавирусга тест олишни тақиқлаш бўйича ҳеч қандай кўрсатма йўқ\n07:49, 03.10.2020 337980\n15:20, 07.10.2020 213094\n16:43, 02.10.2020 186575\n06:47 Бугун 53\n06:16 Бугун 503\n02:22 Бугун 7397\n02:02 Бугун 13863\n23:59, 19.04.2021 89827\n20:55, 20.04.2021 72533\n19:59, 19.04.2021 68105\n22:15, 19.04.2021 63741


Рўзиқул Бердиев: "Шогирдларим билан фахрланаман" - Zamin.uz\n00:14 / 22.10.2020\nCoca Cola Суперлига 19-туридан ўрин олган «Насаф» – АГМК (2:0) ўйинидан кейинги матбуот анжуманида мезбонлар бош мураббийи Рўзиқул Бердиев фикрларини билдириб ўтди.\n"Бугунги рақибимиз номдор ва тажрибали жамоа эди. Уларни мағлубиятга учратишимиз учун ўзимизнинг энг яхши ўйинларимиздан бирини ўтказишимиз керак эди. Ўйлайманки, йигитларимиз буни уддалашди. Бунинг учун йигитларга алоҳида миннатдорчилик билдираман. Қўл остимдаги футболчиларим билан фахрланса бўлади. Шу йигитлар билан бирга ишлаётганимдан хурсандман.\nМухлисларга ҳам раҳмат айтишимиз лозим, стадионга келган ва телеэкран орқали кузатган ишқибозлар ўйиндан завқ олишди. Футболчилар ўз даражаларида тўп тепишди. Албатта, қайсидир вазиятда бизга омад кулиб боқди, қайсидир вазиятда эса рақибга. АГМК жамоаси кўпроқ стандарт вазиятларда ҳавфлироқ кўринди. Биз бунга тайёр эдик. Ғалабага муносиб ҳаракат қилдик ва уч очкони қўлга киритдик", - дейди Рўзиқул Бердиев.\n- "Насаф" очиқ футболни яхши кўрадиган жамоа. Бироқ, ҳимоявий ўйин кўрсатадиган жамоаларга қарши баҳсларда қийналмоқда...\n- "Бухоро" билан ўйинда қийналдик. "Машъал" ҳам ҳимояда ўйнаган эди. Шунга қарамасдан тўртта гол уришга эришдик. "Бухоро" билан ўйинда вазиятлардан гол урганимизда бошқача бўларди. Бу ўйинлар ортда қолди. Кейинги учрашувларни ўйлашимиз керак. Ғолиб Ғайбуллаев бугун бетоблиги сабаб иштирок эта олмади.\n- Йўқ, нейтрал майдонда ўйнамаймиз. Дастлаб Бекободга борамиз ва "Қўқон-1912"ни уйда қабул қиламиз. Фақат охирги тўртта тур нейтрал майдонда ўтиши кўзда тутилган.\n- "Насаф" икки йилдан бери ОФК лицензиясини ололмаяпти. Бу дегани жамоа халқаро майдонда иштирок эта олмайди. Бу муаммолар қачон бартараф этилади?\n- Бизда ҳеч қачон бундай муаммо бўлмаган эди. Барча шароитлари бор жамоани ҳужжатларини тўғирлаб бера олмаслик ўзим учун кутилмаган ҳолат бўлди. "Насаф" ҳар доим лицензия ҳужжатларини биринчи бўлиб топширган. Балки, бу савол менга эмасдир. Ҳеч қачон бу борада камчилик бўлмаган. Жамоамизда барча шароитлар яратилган.\nҒалабага барча ўз ҳиссасини қўшди. Ойбек Бозоровда жароҳати бор эди. Ҳусниддин Алиқулов бугун қандай ўйнаганини кўрдинглар. Барчани ғалаба билан яна бир бор табриклайман. “Замин” янгиликларини “Инстаграм”да кузатиб боринг\n2-07-2020, 23:05, Спорт\n24-11-2019, 14:00, Спорт\n23-10-2018, 23:19, Спорт\nРоналдунинг дубли "Ювентус"га "Кальяри" устидан ғалаба келтирди (видео)


«САТЕЛЛИТ» ТУРНИРИ ҒОЛИБЛАРИ - Ўзбекистон овози газетаси\nГимнастика бўйича республика ихтисослаштирилган олимпия захиралари болалар-ўсмирлар спорт мактабида қиличбозликнинг шпага тури бўйича Сателлит турнири бўлиб ўтди. Марказий Осиёда биринчи марта ўтказилган бу турнирда Индонезия, Қозоғистон, Қирғизистон, Тожикистон, Туркманистон ҳамда Покистон вакиллари иштирок этди.\n— Ушбу мусобақа юртимизда ўтказилаётган иккинчи нуфузли халқаро турнир ҳисобланади, — дейди «В» категорияли халқаро тоифадаги ҳакам Ортиқ Бўриев. — Биринчи марта 2015 йилда Тошкентда ўсмирлар ўртасида жаҳон чемпионати ўтказилган эди. Бундан кейин халқаро мусобақаларни юртимизда кўпроқ ўтказмоқчимиз. Буни хорижлик мутахассислар ҳам қўллаб-қувватлашмоқда. Мусобақа давомида улар билан суҳбатлашганимда, бошқа давлатларга қараганда бу ерда меҳмонларни кутиб олиш ва турнирнинг очилиш маросими юқори савияда бўлганини айтишди.\n— «Сателлит» мусобақаларига тайёргарликни 6 ой давомида Россия, Япония ҳамда Германия давлатларида олиб бордик, — дейди — қиличбозлик бўйича терма жамоа мураббийи Бахтиёр Ғаниев. — Ушбу давлатлар мураббийлари билан бирга тажриба алмашдик. Бу турнирда сараланган энг кучли 13 нафар спортчимиз иштирок этди. Уларнинг барчаси турнирнинг биринчи босқичидан муваффақиятли ўтди. Биз ҳозир-да шогирдларимизнинг иштирокидан қониқяпмиз.\n— Мусобақа спортчиларимизга хорижга чиқмасдан туриб, халқаро рейтинг очокларини йиғиш имконини берди, шу жиҳати бизга қулай бўлди, — дейди турнирда биринчи ўринни қўлга киритган Файзулло Алимов. — Рақиб жамоаларимиз таркибида тажрибали ва профессионал спортчилар бор. Улар билан куч синашиб тажрибамизни оширдик.\nСателлит турнирида ҳамюртларимиздан Файзулло Алимов ғолиб бўлди. Роман Александров иккинчи, Нодирбек Мўминов ва индонезиялик Виллиансяҳ Ангги учинчи ўринни эгаллади.


Ўзбекистонлик дастурчилар «Футболчилар» номли инфотизим яратишди\n15:34 / 08.09.2015\nТошкент ахборот технологиялари университети олимлари телевидение ва радиоузатиш соҳаси ҳамда интернет фойдаланувчилари учун "Футболчилар" ахборот тизимини ишлаб чиқишди. Бу ҳақда Интеллектуал мулк агентлигининг ахборот хизмати хабар берган.\nМазкур ахборот тизим дунё футболчилари ҳақидаги ахборотни автоматлаштириш учун мўлжалланган. Дастур бутун жаҳон футболчилари ҳақидаги ахборотни ўзида жамлаган маълумотлар базасига боғланган бўлиб, унинг ёрдамида фойдаланувчи ўзини қизиқтирган футболчи ҳақидаги барча ахборотга эга бўлади. Дастур фойдаланувчига ўзини қизиқтирган футболчи ҳақида ахборотни тақдим этади, осон ишлатилади, ҳар қандай ўртача фойдаланувчи ундан фойдаланиши мумкин.\nУшбу ахборот тизими муаллифлари Х.А.Муҳитдинов, З.Т.Ҳакимов, Ш.Т.Қосимова ва Х.А.Исмаиловга № ДГУ 03223 рақамли гувоҳнома берилди.


Тошкент шаҳар ИИББ раҳбарияти жиноятларнинг олдини олиш мақсадида пойтахт автомашина ювиш шахобчалари маъмурияти билан суҳбатлашишди\nТошкент шаҳар ИИББ бошлиғининг кўрсатмасига биноан, унинг ўринбосари полковник Муродилла Алиқориев 2020 йилнинг 29 ва 30 октябрь кунилари Йўл ҳаракати хавфсизлиги бошқармаси ва Ҳуқуқбузарликлар профилактикаси бошқармасидаги масъул шахслар билан биргаликда пойтахтдаги автомашина ювиш ва шу каби хизматлар кўрсатиш билан шуғулланувчи 217 та ташкилотлар вакиллари билан учрашишди. Тадбир мақсади – пойтахт автомашина ювиш шахобчалари ҳудудида учраб турадиган, хусусан, транспорт воситаларини ўз мақсадида ишлатиш, олиб қочиш каби жиноятларнинг олдини олиш эди.\nТашкилот раҳбарлари улар ишга олаётган шахслар учун масъулликлари ҳақида огоҳлантирилдилар. Ишчиларнинг масъулият ҳудудини белгилаш, маълумотларини қайд этиш ҳам раҳбарнинг вазифаси эканлиги қайд этилди. Шу билан бирга ишчиларни мижознинг автомобили калитини олишларига йўл қўймасдан, бунинг ўрнига барча мижозлардан калитларни олувчи битта масъул шахсни тайинлаш тавсия этилди.\nМазкур ташкилотлар раҳбарлари ўз навбатида ишга қабул қилинаётган шахсларнинг маълумотларини текшириш қийинлигини, бунда ҳудудий ички ишлар органларининг ёрдамлари кераклигини айтишди. Мазкур илтимос қондирилди, энди автомобиль ювиш шахобчаси раҳбари профилактика инспекторлари билан биргаликда ишга олинаётган шахсларнинг маълумотлари ҳаққонийлигини текшириши мумкин. Шу билан бирга у ишга олинаётган шахс қидирувда эмаслигини, хусусан, илгари автомобиль олиб қочмаганлигини текшириш мумкин.\nҲурматли транспорт воситалари ҳайдовчилари! Сиздан ҳам мазкур муаммога жиддий ёндашишни ва машинангизнинг калитини автомобиль ювиш шахобчасининг оддий ишчиларига бермасликни сўраймиз. Унутманг, сиз йўқлигингизда автомобилингиз турли мақсадларда ишлатилиши мумкин. Муаммо чиқишидан олдин тўғри йўл тутиб ўз вақтингиз ва асабингизни асранг.\nSaytning yangilangan sanasi: 20.01.2021, 17:48


«Корея Телеком» Тошкент шаҳри жамоат транспорти учун ўз автоматлаштирилган тўлов тизимини таклиф этди\n«Корея Телеком» Тошкент шаҳри жамоат транспорти...\n26.10.2018 22:39 0 46\nТошкент шаҳар ҳокимлигида Жаҳон банки ҳамда «Корея Телеком» вакиллари билан учрашув бўлиб ўтди. Бу ҳақда Тошкент шаҳар ҳокимлиги матбуот хизмати хабар берди.\nЖаҳон банки экспертлари билан пойтахт ҳудудида транспорт тармоқларини ривожлантириш, йўловчиларга ҳаракатланиш бўйича ахборотни инновацион усулларда етказиш масалалари муҳокама этилди.\nЖанубий Кореянинг «Корея Телеком» компанияси Тошкент шаҳрининг жамоат транспортларида автоматлаштирилган тўлов тизимини жорий этиш таклифини илгари сурди. Бу жамоат транспортлари, хусусан автобус, такси ва метрода йўловчиларнинг нақд пулдан фойдаланмасдан ҳаракатланиш имкониятини кўзда тутади.\nЛойиҳанинг дастлабки босқичида автоматлаштирилган тўлов карталарини яратиш, пойтахтнинг марказий ҳудудларида уларни сотиш ва ахборотлаштирилган марказларни ташкил этиш белгиланган. «Корея Телеком» вакиллари автоматлаштирилган тизим Жанубий Кореянинг барча шаҳарларида муваффақиятли жорий этилганлигини таъкидлашди.\nЖаҳон банки Корея Телеком автоматлаштирилган тўлов тизими


22:21 24 Феврал 2021\n13:50 08.12.2020 (Янгиланган 13:53 08.12.2020) Ҳавола олиш\nCOVID-19 умумжаҳон пандемияси (1379)\nДипломатнинг таъкидлашича, Ҳиндистон коронавирусга қарши 3 та вакцина яратиш устида иш олиб бормоқда, улардан 2 таси иккинчи, биттаси эса учинчи босқич синов жараёнида.\nТОШКЕНТ, 8 дек - Sputnik. Ҳиндистоннинг Ўзбекистондаги элчиси (жорий йил сентябр ойида тайинланган, таҳр.) Маниш Прабхат ССВ раҳбари Абдуҳаким Хаджибаев билан учрашувда ҳинд вакциналари ҳақида маълумот берди. Бу ҳақда ССВ матбуот-хизмати хабар бермоқда.\nМаниш Прабхатнинг таъкидлашича, ҳозирги вақтда Ҳиндистон коронавирусга қарши 3 та вакцина яратиш устида иш олиб бормоқда, улардан 2 таси иккинчи, биттаси эса учинчи босқич синов жараёнида. Элчи келажакда Ўзбекистон аҳолиси учун ҳам ушбу ҳинд вакциналари фойдали бўлишини таъкидлаб ўтди.\nШунингдек, томонлар келгусидаги ҳамкорлик йўналишларини муҳокама қилиб олдилар. Жумладан, мавжуд инвестиция лойиҳаларини ривожлантириш ва Ўзбекистонга янги инвесторларни жалб қилиш, қўшма фармацевтика ишлаб чиқариш объектларини ташкил этиш каби масалаларга тўхталиб ўтилди.\nШунингдек, элчи талабалар алмашинуви дастури бўйича яқин ҳамкорликни йўлга қўйиш юзасидан таклифларини билдирди. Унинг таъкидлашича, Ҳиндистон ёшларининг Ўзбекистондаги тиббиёт олий ўқув юртларида ўқишга қизиқиши тобора ортиб бормоқда.\nБундан ташқари, мамлакатларнинг халқ табобатини ривожлантиришга бўлган давлат даражасидаги эътиборда ўхшашлик мавжудлиги айтилиб, ушбу соҳадаги ҳамкорлик йўналишлари муҳокама қилинди.\nМулоқот давомида Ҳиндистон элчиси президент раҳнамолигида мамлакатда коронавирус инфекциясига қарши курашиш бўйича кўрилаётган чора-тадбирларни юқори баҳолаган, ўз вақтида кўрилган чоралар COVID-19 оқибатларини минималлаштиришга сабаб бўлаётгани қайд этган.\nЎз навбатида, Ўзбекистон ССВ раҳбари ҳозирда вазиятнинг барқарорлиги ҳотиржамликка берилиш учун асос бўла олмаслигини айтди. "Кўпгина бошқа мамлакатлар тажрибасига кўра, COVID-19нинг иккинчи тўлқинидан қочиб бўлмайди деган тушунча мавжуд. Бунинг учун мамлакатда унга тайёргарлик кўриш бўйича ишлар олиб борилмоқда", - деган Хаджибаев.


18:37 / 20.08.2017\nГерманиянинг Mercedes компанияси тепа қисми очилувчи Mercedes-Maybach 6 концептини тақдим этди. Янги автомобиль Пеббл-Бич (АҚШ)да нафислик танлови доирасида намойиш қилинди. Таъкидлаш жоизки, 2016 йилда бу ерда Mercedes-Maybach 6 купеси тақдим этилган эди. "Автоновости дня" нашри шу мавзуга тўхталди.\nЯнги автомобилнинг узунлиги - 5,7 метр, эни эса 2 метрдан ошади. Тепа қисми тахланувчи кабриолет бундай салмоқли ўлчамларга қарамай, атиги икки ўринлидир. Агар концепт-кар серияли ишлаб чиқаришга берилса, немис кабриолети бозорда Британиянинг Rolls-Royce Wraith автомобили билан рақобатлашади.\nАвтомобиль ўз дизайни билан ўтган асрнинг 40-50-йилларидаги классик моделларни ёдга солган бўлса, унинг ички қисми сўнгги технологияларга мувофиқ равишда ишланган. Кабриолетнинг ичида муқобил жиҳозлар ўрнига сенсор экранлар ўрнатилган бўлиб, автомобиль тизимлари айнан шулар орқали бошқарилади.\nнамойиш концепт Mercedes-Maybach 6 Cabriolet


«ОРЗУИМ – ЕВРОПАДА ЎЙНАШ» - Ўзбекистон овози газетаси\nМайдонда ўзининг чаққон ва чапдаст ҳаракатлари билан ажралиб турадиган, бугунги кунда «Пахтакор» жамоаси ҳамда миллий терма жамоанинг асосий ўйинчисига айланиб улгурган Жалолиддин МАШАРИПОВ билан суҳбат.\n— Нимага айнан спортнинг футбол турини танлагансиз? Умуман олганда, футболга кириб келишингиз қандай бўлган?\n— Болалигимда маҳалламиз кўчаларида футбол ўйнаб юрардим. Бу мен учун доимо завқли бўлган. Ўзимдан катталар билан ҳам курашишга, тенгма-тенг ўйнашга ҳаракат қилардим. Мактабга чиқа бошлаганимдан сўнг эса жисмоний тарбия устозим дарсдан кейин футболга қизиқадиган болаларни тўплаб, футбол ўйнатарди. Буларнинг ҳаммаси менда футболга ҳавас уйғотган.\n— Оилангиздагилар футболчи бўлишингизга қаршилик қилишмаганми?\n— Йўқ, қаршиликлар бўлмаган. Акам — Жамолиддин Машарипов мени доимо қўллаб-қувватлаб турган. Ҳатто, футболга ҳам бирга борардик.\n— Қийналган пайтларингизда ёки жароҳат сабабми, футболдан кетишни ўйлаганмисиз?\n— Жароҳатлар масаласига келсак, албатта, бўлган. Лекин ҳар доим уйдагиларга билдирмасликка ҳаракат қилардим. Футбол мактабида ўқирдим. Уйдагилар билан кам кўришардим. Асосан, телефонда гаплашардик. Жароҳатим борлигини эса айтмасдим. Агар билиб қолишса, оёғинг синади, ногирон бўлиб қоласан деб, футболчи бўлишимга қаршилик қилишлари мумкин, деб ўйлардим. Ахир ҳар бир ота-она учун фарзанди жонидан ҳам азиз-ку.\n— Ўсмирлар, ёшлар, олимпия терма жамоаларида кўпинча захирада бўлардингиз. Ўша пайтларда бу сизга қандай таъсир қилган?\n— У пайтларда ўзим тенгиларга кучим етмаслигини билардим. Улар мендан кучли эди, бироқ, ақл ва фикрлаш жиҳатдан улардан ортда эмаслигимга ишонардим. Ўша пайтларда жуда ҳам сиқилиб юрардим, нега мени ҳеч омадим юришмайди, деб ўйлардим. Мураббийларим эса «Жалол, сенда истеъдод бор. Сенга фақат, куч керак, холос» дейишарди. Тушкунликка тушмасдан астойдил шуғулланишимни айтишарди. Ва мен ўз устимда тинмасдан ишлардим.\n— «Пахтакор»га ўтиш қандай бўлган?\n— Биринчи мураббийим Олимбой Давлатов билан биргаликда Жиззахда футбол мактаблари ўртасида ўтказилган мусобақага боргандик. Ўшанда «Пахтакор» билан бўлган учрашувда ўзимнинг энг яхши ўйинимни кўрсатдим. Ўйиндан сўнг улардан таклиф тушди ва мен буни дарҳол қабул қилдим.\n— Ижтимоий тармоқларда бугунги кундаги терма жамоамизнинг етакчиси ким, деган сўров ўтказилган-да, кўпчилик мухлислар Машариповни 1-ўринга қўйишган. Бунга муносабатингиз қандай?\n— Ҳозирги терма жамоамизда Аҳмедов етакчи. Терма жамоа йиғинларида доим бир хонада турамиз. Мендан маслаҳат ва кўмакларини аямайди. Осиёда у кишини ҳамма танийди. Шунга яраша рақибларимиз ҳам ундан ҳайиқишади. Шунинг учун унга ўйин бермасликка ҳаракат қилишади. Бундай пайтларда, биз ўзимизни кўрсатишимиз лозим. Яширмайман, терма жамоада етакчи бўлишни хоҳлайман. Мухлислар кимнидир етакчи дейишса, ундан ўзиб кетишга ҳаракат қиламан. Бу ҳасад эмас, ҳаракат, имкониятларингни кўрсатишга интилиш.\n— Устун жиҳатларингиздан бири техник маҳорат, бунинг устида алоҳида шуғулланасизми?\n— Ҳимоячиларни доғда қолдириб кетишдан завқланаман. Айниқса, чиройли финт ишлатиб, уларни алдаб ўтиб кетсам, демак, мен тўғри ишлаяпман, деб ўйлайман. Машғулотлардан сўнг ҳам майдонда қолиб, маҳоратимни ошириш учун ишлайман. Яхши техникага эга бўлиш учун режадаги машғулотларнинг ўзи етарли эмаслигини биламан. Истагим шуки, ўзбек футболи мухлислари Месси, Неймар ўйинидан роҳатлангандек, менинг ўйинимдан ҳам роҳатланишсин. Бор-йўғ ниятим шу.\n— «Пахтакор»нинг Осиё чемпионлар лигасидаги муваффақиятсизлигига нима сабаб деб ўйлайсиз?\n— Саудия Арабистонига боргач, ўзимни ёмон ҳис қилиб бетоб бўлиб қолдим. Иссиғим чиқиб, қон босимим ошди. Шундай бўлса-да, майдонга тушдим. Афсус, имкониятимнинг ярмисини ҳам намойиш этолмадим. Жамоада кўп нарса менга ҳам боғлиқ. Шунинг учун, фақат ўзимни айблайман. Ўйиндан кейин бир неча кун ўзимни койиб юрдим...\n— Айбни фақат ўзингизга оляпсиз, аммо ҳимоя ҳам пала-партиш ҳаракат қилди-ку.\n— Йўқ, ҳимоячиларга айбни юкламаган бўлардим. Ҳужумда яхши ҳаракат қилмаганимиз учун уларга босим кўп бўлди. Оқибатда, хатога йўл қўйишди.\n— Терма жамоаларимиз бош мураббийи Купернинг сиз билган бошқа мураббийлардан фарқли жиҳатлари нимада деб ўйлайсиз?\n— Фарқли жиҳатлари кўп. Биласиз, Эктор Купер кўплаб кучли жамоаларда ишлаган. Бу унинг улкан тажриба эгаси эканлигидан далолат беради. Терма жамоа йиғинлари бошланганда, Купернинг машғулотларига шошиламан. Ундан кўп нарса ўрганса бўлади. У халқимизнинг футбол борасидаги азалий орзусини амалга ошира олишига ишонаман ва мен унга астойдил ёрдам беришга ҳаракат қиламан. Ўйлашимча, жамоамизнинг бошқа аъзолари ҳам Куперга ишонишади.\n— Келажакдаги режалар қандай? Реал таклиф тушса, «Пахтакор»ни тарк этишингиз мумкинми? Араб ёки Хитой клубларидан таклиф тушса, қандай муносабат билдирган бўлардингиз?\n— Келажакдаги режаларимдан бири бу – Европада ўйнаш. Ҳеч бўлмаганда, аввал Россия чемпионатида қатнашиш, Сўнгра Европанинг кучли клубларига йўл олиш. Араб ва Хитой клубларига келадиган бўлсак, ўйнамайман, деб аниқ айтолмайман. Европа жамоаларидан реал таклифлар бўлишини кутаман. Вақтни бой бераётганимни сезсам, араб ва Хитой клубларига кетишим мумкин, чунки, ҳозирнинг ўзида аниқ таклифлар бор. Яна бир бора айтаман: ҳеч бўлмаса, Россия чемпионатида ўйнашни хоҳлайман.\n— Қайси мамлакат чемпионатида ўйнашга кўпроқ қизиқасиз?\n— Англияда ўйнаш азалий орзум, Испанияда ўйнаш ҳам ҳам катта шараф.\n— Футболдаги энг олий мақсадингиз нима?\n— Энг олий мақсадим — терма жамоамиз билан жаҳон чемпионатида иштирок этиш. Жаҳон чемпионатида давлатимиз байроғи ҳилпирашини кўриш.


Корея республикаси 12 та кема вертолётлари харид қилади\n17:30 / 08.11.2017\nКорея республикаси 400 млн доллар эвазига 12 дона кема вертолётларини сотиб олади. Бу ҳақда мамлакатнинг мудофаа харидлари агентлиги маълум қилди.\n"Денгизда Шимолий Корея таҳдиди ортиб бораётгани муносабати билан Корея республикаси армия сафига қабул қилинган 8 та кемаларга қарши AW-159 Wildcat жанговар машиналарига қўшимча равишда яна ҳарбий-денгиз вертолётларини харид қилади", - дейилади хабарда.\nЯна 12 та вертолёт сотиб олиш режалаштирилмоқда. Улар 2020 йилдан жанговар сафда бўлиши керак. Ҳозирча айнан қайси турдаги жанговар учар машиналар сотиб олинишига ойдинлик киритилмаган. Булар AW-159, MH-60R ва NH-90 кабилардан бири бўлиши мумкин.\nЭслатиб ўтамиз, КХДР ядровий дастурини давом эттираётгани ва ракета синовларини ўтказиб келаётгани боис Корея ярим оролидаги вазият кескин бўлиб қолмоқда.


2014 йилнинг 51 ҳафтаси оламшумул янгиликларга бой бўлди. Россия рубли қадрининг тушиб кетиши, Сиднейда эронлик жанггари томонидан одамларнинг гаровга олиниши, Пешоварга толибон ҳужуми оқибатида 140дан ортиқ одамнинг ҳалок бўлиши... Бу воқеалар Янги йилга саноқли кунлар қолганда рўй берди.\nРубль қадрининг тушиб кетиши ортидан Россиядаги барча дўконлар харидорлар томонидан “ишғол” қилинмоқда. Суратда москваликлар ИКЕА суппермаркетида савдо қилаётган пайт акс этган.\nАфғонистонлик деҳқон ўзи етиштирган сабзини сотмоқда.\nТаиландга балиқчилик билан шуғулланиш учун келган бирмалик меҳнат муҳожирининг катта ўғли укасини балиқ омборхонасидаги ётоқда ухлатмоқда.\nАлбаниялик қиз пойтахт Тиранадаги вайрона кулбалардан бири олдида суратга тушди.\nКосовонинг Призрен шаҳридаги тош кўприк.\nАфғонистоннинг Нангаҳор вилоятидаги Мўмандара туманидаги мактаблардан бири.\nФранциялик машҳур актёр Жерар Депардье Москвада 17 декабрь куни “Рус бўлиш фахрли” деб номланган янги соатлар ишлаб чиқарилишининг бошланишига бағишланган матбуот анжуманида иштирок этди. Депардье Россия фуқаролигини олган.\nТолибон жанггарилари Покистоннинг Пешовар шаҳридаги мактабга қилган ҳужум оқибатида ҳалок бўлган талабалардан бирини дафн этиш маросими. Ҳужум оқибатида 141 одам ҳалок бўлган, уларнинг 132 нафари болалардир.\nПокистонлик фаол аёллар Карачида 16 декабрь куни Пешовар шаҳридаги мактабга толибон ҳужуми оқибатида ҳалок бўлган 141 одам хотирасига шам ёқмоқда.\nУкраина шарқидаги россияпараст исёнчиларга қарашли танк олдида турган одам.\nСуриялик исёнчи Ҳалаб шаҳри яқинидаги Хандарат қишлоғида Сурия ҳукумат кучларига қарши минемётдан ўқ узмоқда.\nСиднейдаги қаҳвахоналардан бирида келиб чиқиши эронлик бўлган жанггари томонидан гаровга олинганлардан бири гаровдан қутилиб, полициячилар олдига қочмоқда. Гаровдагиларни қутқариш амалиёти пайтида гаровдаги икки одам ва эронлик жанггари ҳалок бўлди.\nМинскдаги онкология марказида янги йилни нишонланаётган бемор болалар.


Сурхондарё вилоятида янги тўқимачилик корхонаси ишга туширилди\n08-05-2019, 20:29 314 Uyushma yangiliklari, Press-relizlar, O'zbekiston yangiliklari\nСурхондарё вилоятида тўқимачилик ва тикув-трикотаж саноатини ривожлантириш дастури бўйича умумий қиймати- 121 млн.долларга. тенг 11 та лойиҳа амалга оширилиши режалаштирилган бўлиб, тўқимачилик саноат маҳсулотлари экспорт салоҳияти - 48,0 млн. долларга етказилиши кўзда тутилган. Бунинг натижасида 3170 нафар янги иш ўрни яратилади. Шунингдек вилоятда пахта толасини қайта ишлаш даражаси 2020 йилга бориб 94,0 фоизга етказилиши назарда тутилмоқда. Шунингдек, вилоятдаги ер майдонларининг 63,5 фоизини пахта тўқимачилик кластери ташкил ташкил қилмоқда.\nЎзбекистон Республикаси Президенти Шавкат Мирзиёев иқтисодий-ижтимоий ривожлантириш бўйича аввал берилган топшириқлар ижроси, шаҳар ва туманларда амалга оширилаётган бунёдкорлик ишлари билан танишиш мақсадида 30 апрель - 1 май кунлари Сурхондарё вилоятига ташриф буюрди.\nВилоятдаги ташрифи чоғида Давлатимиз Раҳбари Ш.М.Мирзиёев Сурхондарё вилоятидаги саноат корхоналарининг тақдимотини ўтказиш ва “ZIF TEХTILE” МЧЖ тайёр тикувчилик маҳсулотлари ишлаб чиқариш корхонасини фаолияти билан танишиш мақсадида 2019 йил 1 май куни корхонага борди. Ташриф давомида корхона фаолияти, ишлаб чиқарилаётган тайёр маҳсулотлар билан бирга кўзлари ёниб турган 600 нафар хотин-қизларга яратилган шарт-шароитлари билан танишиб юқори баҳо бердилар. Келгусида иш ўрниларни 1000 нафарга етказиш бинодан тўлиқ қувват билан фойдаланиш бўйича кўрсатма ва топшириқлар бердилар. Шунингдек, корхонада пахта тўқимачилик кластерининг тўлиқ тизимини яратиш бўйича мутасадди раҳбарларга топшириқ берилди.\nДавлатимиз Раҳбари ташриф буюрган “ZIF TEХTILE” МЧЖ тайёр тўқимачилик ва тикув-трикотаж маҳсулотлари ишлаб чиқариш корхонаси Термиз шаҳрида бунёд этилди. Корхона 2019 йил апрель ойида 16,6 млн. доллар эвазига барпо этилган бўлиб қурилиш-мантаж ва хом-ашё материаллари учун 6,6 млн доллар, банк кредити ҳисобидан 10,0 млн долларга асбоб-ускуналар (Германия, Туркия, Италия) олиб келиб ўрнатилди. Натижада 600 нафар янги иш ўрни яратилди. Ишлаб чиқарилаётган тикув-трикотаж ва джинси маҳсулотларини ички бозорни таъминлаш билан бирга ташқи бозорга ҳам сотиш йўлга қўйилмоқда.\nСурхондарё вилояти Денов туманида 2019 йил 3 май куни “Ғўза экинларининг илдиз чириш касалликлари ва қатқалоқ босиш жараёнларини олдини олишда агротехника қоидаларига риоя қилиш” мавзусида ўқув-семенари ташкил этилди.\nЎзбекистон Республикасининг 2018 йил 19 сентябрдаги 744 қарорига мувофиқ Сурхондарё вилояти Денов туманидан 10388 га ер майдони ажратилиб “Сурхон сифат текстиль” МЧЖ пахта тўқимачилик кластери корхонаси ташкил этилди. Бугунги кунда ер майдонларига тўлиқ чигит экилган бўлиб, шундан, 2000 минг гектар чигит экилган ер майдонига томчилатиб суғориш технологияси асосида ғўзани суғориш ташкил этилмоқда.\nСурхондарё вилояти Денов туманидаги “Сурхон сифат текстиль” МЧЖ пахта тўқимачилик кластери корхонаси пахта далаларини ўрганган ҳолда Денов туманидаги МТПнинг очиқ-биносида ташкил этилди. Ўқув-семенарига “Ўзтўқимачиликсаноат” уюшмаси бўлим бошлиғи С.Таджиев, Микро-организмлар самараси илмий тадқиқот маркази бош директори Б.Байжанов, Тошкент Аграр университети илмий ходими А.Собиров, Денов тумани Қишлоқ хўжалиги масалалари бўйича ҳоким ўринбосари И.Саидаҳмедов, “Сурхон сифат текстиль” МЧЖ пахта тўқимачилик кластери корхонаси масъул раҳбари А.Хожиқулов, кластер ва фермер хўжалиги раҳбарлари иштирок этишдилар.\nЎқув-семенарида олимлар ва соҳа мутахассислари томонидан ғўза экинларининг илдиз чириш ва қатқалоқ босиш жараёни юқори эканлиги, шунинг учун зудлик билан қатқалоқни юмшатиш, ғўза қатор ораларини культивация қилиш ва илдиз чиришини олдини олиш мақсадида кимёвий препаратни кечиктирмасдан далаларга сепиш чораларини кўриш бўйича тавсиялар берилди.\nҒўза илдизи чиришини олдини олиш бўйича кимёвий препаратни кечги вақтда сепиш самараси юқори бўлиши;\nҚатқалоқни зудлик билан юмшатиш учун ғўза қатор ораларини культивация қилишда юмшатиш агрегатларни ўрнатган ҳолда амалга ошириш тавсия этилди.\nУшбу жараённи барча пахта тўқимачилик кластерларига жорий этиш ва назоратга олиш таклиф этилади.


Гризманн янги клубида ҳам «Барса»дагидек маош олмоқчи\n«Барселона» ҳужумчиси Антуан Гризманн бошқа жамоага ўтиш учун маоши камайишига рози бўлмаяпти.\nESPN хабарига кўра, франциялик футболчи бошқа клубга ўтган тақдирда ҳам Каталониядаги йиллик маоши – 35 миллион миқдорида маош олмоқчи. Шу сабабли Антуан бошқа клубга ўтса ҳам «Барса» унинг маоши бир қисмини тўлашда давом этиши мумкин.\nҚайд этилишича, Каталония клуби Гризманн масаласида «Атлетико» билан музокарани тўхтатиб тургач, Антуанни Англиянинг бир қатор клубларига таклиф қилган. Аммо 30 ёшли форвард АПЛга ўтишдан кўра, собиқ жамоасига қайтишни афзал билмоқда.\nМаълумот учун, Гризманн Ла Лига якунланган мавсумида 36 ўйинда 13та гол ва 7та голли узатмага муаллифлик қилган.


ЁШЛАР ФОРУМИ - Ўзбекистон овози газетаси\nОлмалиқ шаҳридаги «Болажон» истироҳат боғида ташкил этилган тадбирда партия Марказий Кенгаши ҳамда Тошкент вилоят кенгаши маъсуллари, Олмалиқ шаҳар ҳокимлигининг ёшлар ва хотин-қизлар масалалари бўйича ўринбосари, ҳамкор ташкилот вакиллари иштирок этди.\nДастлаб, сўзга чиққанлар давлатимиз раҳбари илгари сурган муҳим беш ташаббус аҳамияти хусусида тўхталиб ўтишди. Шунингдек, ёшларни ҳар томонлама қўллаб-қувватлаш, ҳуқуқ ва манфаатларини ҳимоя қилиш борасида олиб борилаётган ишлар юзасидан атрофлича фикр алмашилди. Маърузаларда ёшларни санъат, жисмоний тарбия ва спортга кенг жалб этиш, китобхонликни тарғиб қилиш масалаларига алоҳида урғу берилди.\n— 2017 йилда Олмалиқ шаҳар ижтимоий-иқтисодий ва сервис касб-ҳунар келлежини тамомлаганман, — дейди меҳнат ярмаркаси иштирокчиси Дилфуза Иминжанова. — Шу вақтгача ишсиз юргандим. Ярмарка ўтказилишини эшитиб, ўзимга муносиб иш топишни мақсад қилдим. Омадим келди. «Hamkor textile» масъулияти чекланган жамият билан шартнома имзоладим. У ерда тикувчилик қиламан. Ойлик маоши ҳам кўнгилдагидек, транспорт харажатлари, тушлик корхона ҳисобидан берилиши эса қувонарли бўлди.\n«Hamkor textile» масъулияти чекланган жамияти иш юритувчиси Саида Мирзаеванинг айтишича, улар ярмаркада 45 бўш иш ўрни билан қатнашиб, 11 нафар хотин-қиз билан шартнома имзолашган.\n— Бугунги ярмаркада 15 корхона 400 га яқин бўш иш ўрни билан қатнашмоқда, — дейди Шаҳар аҳоли бандлигига кўмаклашиш маркази инспектори Гулбаҳор Аҳмедова. — Ярмарканинг ўзида 56 нафар талабгорга йўлланма берилди. Уларнинг аксарияти хотин-қизлар.\n— Ёш шахматчилар баҳсида 10 ёшлилар ўртасида иштирок этдим, — дейди мусобақа ғолиби Дилбек Тошбоев. — 7 ёшимдан бери ўйиннинг сир-асрорларини ўрганиб келаман. Бугунги мусобақада ғолиб чиқишимда ҳам шу билимлар фойда берди.\n— Китоб ўқиш жон-у дилим, — дейди китобхонлик баҳсларида биринчи ўринга сазовор бўлган Сарвиноз Тўрақўлова. — Айниқса, шеър ва ғазаллар ёдлаш севимли машғулотим. Келажакда катта танловларда ғолиб бўлиш истагидаман.\nФорум якунида барча йўналишлар бўйича ғолиб ва совриндорларга Ўзбекистон ХДП Тошкент вилоят кенгашининг фахрий ёрлиқ ҳамда эсдалик совғалари топширилди.


Posted on 01/03/2014 by TURONZAMIN\nЎҒРИ БОЛА ҲИКОЯСИ\nҚодирхон эндигина 31 ёшга кирди. У, ўтган йили тирикчилик қиламан деб Қирғизистонга бориб бошидан ўтганларини ҳикоя қилиб берди. Ҳикояни эшитар экансиз Марказий Осиё минтақасидаги юқори лавозимли раҳбарларнинг келишмовчиликлари бешта миллатнинг турмуш тарзига ҳам салбий таъсир қилаётганига гувоҳ бўласиз.\n“ Мен ёшлигимдан отасиз, ёлғиз онамнинг қўлларида тарбия топдим. 17 ёшимда ўғри, нашаванд болаларга қўшилиб, бир неча бор қамалиб чиқдим. Кейинги пайтларда онам касалманд бўлиб қолдилар. Доимо назоратда туриш ҳам жонимга тегди. Қаерда бир воқеа бўлса мени чақиришади. Қарасам бутун умрим турмада ўтиб кетадиган, ўйлаб туриб ҳалол яшашга қарор қилдим. Ўғри шерикларимдан нарида юрай деб бир синфдошимнинг таклифига биноан Қирғизистонга бориб нонвойчилик қила бошладим. Мен сиёсатдан бехабар бўлганим учун Қирғизитондаги туб аҳоли ўртасида Ўзбекларга нисбатан салбий муносабат ўйғотилганидан бехабар эканман. Ўш шаҳри кўчаларида биз ўзбеклар ёлғиз юра олмас эдик. Бир жойда жиноят содир этилса ҳам қирғиз милиционерлари бизнинг нонвойхонамизга келиб “Ҳой сартлар! Мана бу ишга сенлар аралашгансан!”деб иккитамизни милиция идорасига олиб бориб уришади. Топишимиз ёмон эмас эди. Онамга ойига икки юз-уч юз доллор жўнатиб турар эдим. Тишимизни тишимизга қўйиб олти ой ишладик.\nБир куни кафеда овқатланиб ўтирсак, уч нафар қирғиз кириб келибоқ: “Ҳой сартлар! Тур бу ердан чиқиб кет!”деб бизни дўппослай бошлади. Жаҳл устида биз ҳам уларга жавоб қайтардик. Бир паста мелиция келиб бизларни олиб кетиб,воқеани суриштирмай, айбдор қилиб беш суткага қамади. Ўша кафеда ўзбеклар ҳам ўтирган эди, бирортаси бизнинг тарафимизни олиш у ёқда турсин, яраштириб қўйишга ҳам журъат эта олмади. Охири у ердан чиқиб кетишга мажбур бўлдик. Кейинчалик билсам Россияда ҳам шунақа аҳвол экан.\nҚирғизистонда демократия ривожланган экан. Одамлар ҳоҳлаганча ҳукуматни танқид қилиши мумкин, лекин хукуматнинг ўзи заиф. Ахир, 30-40 минг одам йиғилиб Президентни ўзгартириб юбораверса, шу ҳам давлатчилик бўлдими?\nҲуллас ҳозир биргина онам билан яшаяпман. Ҳозирча арзигулик иш топа олмадим. Иш ҳам топарман, лекин, Қирғизистонга бориб анча нарсани тушиниб келдим. Мени ўзбекларни бирлашмаслиги, ҳаммаси хатто мусофирчиликда ҳам фақат ўзини ўйлаши, бир-бирини ҳимоя қилмаслиги юрагимни ўртаб юборди. Бизни устимиздан кулаётганлар ҳам яҳши билса керак бизни бирлаша олмаслигимизни. Ўша ерда бир ўрис айтиб берди, Россияда агар бир Чеченни полиция олиб кетса беш юзтаси унинг ортидан борар экан. Охири полиция улар билан ҳисоблашишга мажбур бўлар экан. Ака, менинг гапларимни етказинг, биз ҳам бошқа миллатлар каби бирлашайлик, кейин, ўзга юртларга ишга бораётган юртдошларимиз, иш жойларидаги муҳитни яҳши билиб кейин боришсин ишлагани. Бўлмаса бизга ўҳшаб хор бўлиб қайтишади.”\nҚодирхоннинг сўзларини оққа кўчирувчи\n3- январь, 2014-йил.\n« Носир Зокир Кулги ҳам керак »


Тошкент шаҳрига кирувчи 61 та айланма йўллар ёпилди - ИИВ\n14:57 / 27.03.2020\nБугун, 27 март куни, АОКА ҳузуридаги штабда ИИВ Йўл ҳаракати хавфсизлиги бош бошқармаси иштирокида брифинг ташкил этилди. Бошқарма бошлиғи Олим Саидов карантин даврида Тошкент шаҳрига кириб келувчи барча йўллар ёпилганини маълум қилди.\n“Коронавирус инфекцияси ҳаво орқали юқиши ва ҳаракатланиш воситаларида камида камида тўрт киши бўлишини ҳисобга олганда, касалликка қарши курашда транспорт ҳаракатини чеклаш энг самарали усул ҳисобланади. Хавфсизликни таъминлаш мақсадида Тошкент шаҳрида фаолият кўрсатаётган 10 та ЙПХ маскани, 14 та блок ва тўсиқ постларда ҳамда Тошкент вилоятининг шаҳар билан чегара ҳудуларидаги 14 та блок ва тўсиқ постларда ходимларнинг хизмат фаолияти кучайтирилди. Ушбу ЙПХ масканлари, блок ва пост тўсиқларига 1 суткада 609 нафар ходимлар жалб этиляпти.\nШунингдек, Тошкент вилояти ҳудудидан автотранспорт воситаларининг Тошкент шаҳрига кириб келиши мумкин бўлган 61 та айланма йўллар аниқланиб, ушбу йўлларни ёпиш чоралари кўрилди.\nБундан ташқари, бугунги вазиятдан келиб чиқиб, мамлакатимизнинг бошқа ҳудудларида фаолияти тўхтатилган 21 та ЙПХ маскани ҳамда 60 та блок ва тўсиқ постларнинг фаолияти қайта ташкил этилди.\nҲозирда жами 50 та ЙПХ маскани, 90 та блок ва тўсиқ постларда Ички ишлар органлари, Мудофаа вазирлиги ҳамда Миллий гвардия ходимлари кучайтирилган тарзда хизмат олиб бормоқдалар,”- дея хабар қилди Саидов.\nҚўшимча қилинишича, 24 март соат 00.01 дан бошлаб 12 соат давомида Тошкент шаҳри йўналиши бўйича ҳаракатланиб келаётган жами 164 минг 245 та автотранспорт воситалари текширилиб, улардан 94 минг 705 таси, шундан 16 минг 356 таси юк автомобиллари шаҳарга киритилди, 69 мингтадан ортиғи қайтарилди. 250 минг нафар шахс текширилиб, 160 минг 735 нафари тегишли ҳужжатлар асосида шаҳарга киритилди. 90 минг 163 нафар фуқаро вилоятларга қайтарилди.


Лондонда биринчи марта электрли иккиқават автобуслар юра бошлади » Скачать музыку бесплатно новинки музыки 2016-2017\nЛондонда биринчи марта электрли иккиқават автобуслар юра бошлади\nКомментариев: 0 Просмотров: 307 Дата: 21-03-2016, 06:48 Лондон кўчаларига кечадан бошлаб бешта икки қаватли автобус чиқарилди. Ҳар бир электробуснинг узунлиги 10,2 метр бўлиб, йўловчиларнинг 54 нафари ўтириб, 27 нафари тик туриб кетишига шароит бор. Икки қаватли электробуснинг 345 кВт·соатли аккумуляторлари зарядламасдан 190 км йўл босиш имконини беради. Қувватга тўйинтириш учун тўрт соат вақт кетади. Бешта электробусни фойдаланишга топшириш маросимида шаҳар мэри ўринбосари иштирок этди. Лондон атроф-муҳит муҳофазачилари ҳавони ифлослантирмайдиган жамоатчилик транспорти қатнови экология учун катта фойда келтиришини айтиб ўтишди. Чунки Лондон ҳавоси ифлосланиш даражасига кўра дунёда юқори ўринлардан бирини эгаллайди. - деб хабар бермоқда Carzone.uz нашри.


Апельсин катталигидек келадиган дўл ёғди - Hidoyat.uz\nАсосий саҳифа Янгиликлар Дунё янгиликлари Апельсин катталигидек келадиган дўл ёғди\nЧоп этилди Iyul 11, 2019 Апельсин катталигидек келадиган дўл ёғдиda fikr bildirishni o'chirish\nИталияда апельсин катталигидек келадиган дўл ёғди, деб хабар беради «Korrespondent.net».\nДўл Абруццо вилоятидаги Пескара комуннасига ёққан. Йирик дўл ёғиши оқибатида 18 киши жароҳат олиб, шифохонага ётқизилган. Улар орасида юзи ва бошидан жароҳат олган ҳомиладор аёл ҳам бор.\nМаълум қилинишича, жабрланганларнинг аксариятини боши ёрилган.\nШунингдек, ёмғир сабаб Пескара шифохонасининг биринчи қаватини сув босган, операциялар тўхтатилган.\nБундан ташқари, шифохона автотураргоҳи ҳам сув остида қолган. Майдондаги сувнинг баландлиги 2 метрга етганлиги айтилмоқда.


13.07.2020 14:50 0 6636\nҲиндистоннинг Ражастон штатида тиббиёт ходимларининг хатоси туфайли ўлик деб топилган янги туғилган қизалоқ ўзининг дафн маросимида йиғлаб юборди. Бу ҳақда «Times of India» хабар берди.\nНашрнинг ёзишича, туғуруқни қабул қилган ҳамшира гўдакни ўлик туғилди деб ўйлаган. Шундан сўнг уни полиэтилен халтага ўраб, кўмиб келиш учун онасининг қўлига тутқазган.\nЧақалоқнинг қариндошлари дафн маросимига ҳозирлик кўришаётган пайтда қизалоқ бирдан йиғлаб юборган. Отаси шу заҳоти «Тез ёрдам» чақирган. Бахтга қарши, шифокорлар орадан бир ярим соат ўтгач етиб келишган. Бу вақтга келиб қизалоқнинг аҳволи ёмонлашиб, жон таслим қилган.\nГўдакнинг оиласи шифохона ходимларини совуққонликда айблашмоқда. Тиббиёт ходимлари ўз айбларини инкор этишмоқда. Улар қариндошлари ўлим ҳолати расман тасдиқланмасдан гўдакни олиб кетишганини таъкидлашмоқда.\nҲиндистон чақалоқ тез ёрдам Ҳамшира туғуруқ тиббиёт ходими\nХориж Кеча, 08:05\nХориж 08/08, 07:10\nҲиндистонда ҳалокатга учраган самолёт қурбонлари сони 20 нафарга етди


Видолашув вақти келди: Absolute Games ўйинлар сайти 20 йиллик фаолиятини тўхтатмоқда - Terabayt.Uz\nВидолашув вақти келди: Absolute Games ўйинлар сайти 20 йиллик фаолиятини тўхтатмоқда\nAbsolute Games бир вақтлар ўйин мавзусидаги энг машҳур нашрлардан бири саналарди. Машҳурлик энг чўққисига етганида ушбу сайтга ойига 2 миллион киши кирарди, бироқ ҳозирга келиб мазкур ресурс ачинарли ҳолатга тушиб қолган. Яқинда маълум бўлдики, сайтни ёпишга қарор қилинган.\nAbsolute Games тўлақонли лойиҳа сифатида 1998 йили пайдо бўлган эди. У ўшанда ўйинларни шарҳлайдиган, ушбу мавзудаги янгиликлари ва форумдаги муҳокамалари билан ҳақиқий маънода интернет-нашр саналарди.\nЎҚИНГ:Юқори технология қурбонлари: роботлар, смартфонлар, видеоўйинлар\nУмуман олганда, сайтни аллақачон ёпилган, деб ҳисоблаш мумкин. Чунки охирги ўйин шарҳи 2015 йилда берилган эди, кейин бир йилча янгиликлар бериб борилди. Шундан буён у янгиланмади, аммо форумида фаоллик мавжуд. Ҳозир унда «қариялар» йиғилиб олишиб, севимли сайти билан видолашмоқда. Шундай экан, агар сиз қачонлардир ушбу сайтдаги янгиликларни ўқиган ёки форумда иштирок этган бўлсангиз, уни очиб соғинчларингизни намоён қилишнинг сўнгги имкониятидан фойдаланиб қолинг.\nЎҚИНГ:Видеоўйинларга кўчган машҳур фантастик кинолар\n#муаммо #сайт #Absolute Games


МФЙ биноси – маҳалла кўзгуси эмасми? | Ўзбекистон "Адолат" социал-демократик партияси\nМФЙ биноси – маҳалла кўзгуси эмасми?\n7 Июнь, 10:53 • Депутатлик гуруҳи, Самарқанд вилояти, Янгиликлар • 213 марта кўрилди • Комментариев к записи МФЙ биноси – маҳалла кўзгуси эмасми? нет\nМуҳтарам юртбошимиз Шавкат Мирзиёев деярли ҳар бир чиқишларида бугун ҳар бир раҳбар идораларда ўтирмай ҳалқ билан юзма-юз мулоқот қилиши, уларнинг дардларини эшитиши ва муаммоларини жойида бартараф этиши лозимлигини айтмоқда.\nАҳамиятли томони, Ўзбекистон “Адолат” СДП Жомбой туман Кенгаши ҳам доимий равишда ҳалқ орасида ва уларнинг муаммо ва ташвишлари билан ҳамнафасдирлар.\nКуни кеча тумандаги “Сарой” маҳалла фуқаролар йиғинида бўлиб ўтган аҳоли билан юзма-юз мулоқот ҳам айнан юқоридаги фикримизнинг далилидир. Аҳоли билан мулоқот чоғида халқ депутатлари туман Кенгаши депутати Нурбек Тожинуров, партия туман Кенгаши раиси Комила Умарова ҳамда партия фаолларидан иборат ишчи гуруҳ маҳаллада истиқомат қилувчи фуқороларнинг турмуш шароити, уларни ўйлантираётган масалалар ва ечимини кутаётган муаммолар билан яқиндан танишдилар.\nМулоқот жараёнида “Сарой” МФЙ фуқаролари ва ёш оналар томонидан кутарилган асосий муаммо, маҳаллада мактабгача таълим муассасаси йўқлиги ҳақида бўлди.\nЗарофат Очилова, маҳалла фуқароси:\n— Биз ҳам фарзандларимизни мактабга тайёр ҳолда боришларини, бахтли болалик онларида дўст-ўртоқлари билан мулоқот қилиб, ўйнаб-кулишларини, чет тилларини билишларини истаймиз. Тўғри, баъзи имконияти бор оилалар туминимиз марказидаги мактабгача таълим муассасаларига жойлаштиришган, аммо болаларни олиб бориш, олиб келиш уларга жуда кўп ноқулайликлар келтириб чиқараётганликлари ҳам айни ҳақиқат.\n“Сарой” МФЙ раиси А.Шамсиев бу масала юзасидан тегишли ташкилотларга бир неча марта мурожаат билан чиққанликларини, лекин шу кунгача ҳеч қандай натижа бўлмаганлигини гапириб ўтди.\nҲақиқатдан ҳам вазиятни ўрганиб ўйланиб қоласан киши “Сарой” маҳалла фуқаролар йиғинида 3620 нафар фуқаро бўлса, шундан 150 га яқини боғча ёшидаги болалар, маҳалла марказида 26-мактабнинг каттагина эски биноси фойдаланишсиз, бўш ётибди, наҳотки шу бинони мактабгача таълим муассасасига мослаштиришнинг имкони бўлмаса. Мутасаддилар қайга қарашаяпти?\nМаҳалла фаоллари ишчи гуруҳини “Маҳалламиз биносини ҳам бир кўрингизлар, таъмирга муҳтож, имконини топиб амалий ёрдам берсаларингиз бошимиз кўкка етар эди” деб маҳалла фуқаролар йиғини жойлашган бино томон бошлади. Ҳақиқатдан ҳам маҳалла биноси таъмирталаб, “тўкилай-тўкилай” деб турибди. Маҳалла биноси — бу маҳалланинг кўзгуси ҳисобланади. Маҳаллага ташриф буюрган одам энг аввало маҳалла биносига қараб бутун бошли маҳаллага баҳо бермайдиларми?!\n“Сарой” маҳалла фуқаролар йиғини ҳудудида жойлашган 26-мактаб директори Фароғат Боқиева мактаб атрофи ўралмаганлиги, бу эса уларга мактаб атрофини ободонлаштиришда анча қийинчиликлар туғдираётганлиги ҳақида куюниб гапирди. Шунингдек, мактаб таъмирга муҳтожлиги, мактаб маъмурияти томонидан имкон қадар таъмирлаш ишлари олиб борилган бўлсада, бино эскилиги туфайли бу ҳолатни қониқарли деб бўлмаслигини ҳам баён қилди. “Сарой” МФЙ фуқароси Ш.Мирзаева эса маҳаллада туман марказига қатнайдиган автобус қўйилса, ишга, ўқишга ёки кундалик юмушлар билан йўлга отланган ҳар биримизни оғиримизни енгил қилган бўлар эди дейди ўз сўзида.\nМулоқот сўнгида туман Кенгаши депутати Н.Тожинуров ушбу ҳолатлар юзасидан албатта тегишли ташкилотларга сўров билан чиқишини, депутатлик назоратини ўрнатиб, ижобий ҳал қилинишига кўмаклашишини айтиб ўтди. Умид қиламизки, депутат кўмагида “Сарой” маҳалла фуқаролар йиғинида мавжуд ечимини кутаётган масалалар ижбий ҳал этилади.\nМФЙ биноси – маҳалла кўзгуси эмасми? was last modified: Июнь 7th, 2018 by matbuot\n« Ҳуқуқ ва эркинликларимизнинг мустаҳкам ҳимояси Боғотлик ёш инноваторлар рағбатлантирилди »


Венецияда Жонни Деппнинг эҳтимолий уйи сотувга қўйилди\n16:00 / 12.07.2016\nИталиянинг Венеция шаҳрида ҳолливудлик актёр Жонни Деппга қарашли экани тахмин қилинаётган дабдабали уй сотилмоқда, деб хабар қилмоқда The Real Deal.\n4 қаватли ҳашаматли қаср шаҳарнинг Катта канали ёнида жойлашган. XVII асрда барпо этилган уйнинг умумий майдони 700 кв.м.га тенг. Уни таъмирлаш ишлари 6 йил давом этган. Эндиликда унинг учун 12 млн доллар сўрашмоқда.\nХабарларга кўра, уй учун тортишувда Депп араб шаҳзодаларидан бирини ортда қолдирган. Бироқ, 2008 йили мазкур кўчмас мулкни харид қилган сармоядорларнинг сўзларига кўра, Жонни билан олди-сотди шартномаси ниҳоясига етмай қолган.


23:03 / 23.01.2017\n23 январь куни Тошкент шаҳрида "2017-2021 йилларда Ўзбекистон Республикасини ривожлантиришнинг беш йўналиши бўйича Ҳаракатлар стратегияси" лойиҳасининг жамоатчилик муҳокамасига доир медиаҳафталик бошланди. Унда давлат ҳокимияти ва бошқарув органлари, эксперт ва журналистлар, жамоат ташкилотлари вакиллари иштирок этишди.\nЮНЕСКОнинг Ўзбекистондаги ваколатхонаси раҳбари Криста Пиккат ушбу медиаҳафта ҳақида фикр билдирар экан, шундай деди:\n"Сўз эркинлиги ва маълумотлардан эркин фойдаланишни таъминлаш мандатчиси бўлган ЮНЕСКО вакили сифатида ўйлайманки, бу байрамона кун. Барчамиз Президент ва Ўзбекистон ҳукумати томонидан илгари сурилган Ҳаракатлар стратегиясини кўрдик. БМТ вакили сифатида эса айтишим мумкинки, кўпгина жиҳатлар БМТнинг янги белгиланган барқарор ривожланиш мақсадларига ҳамоҳангдир. Биз буни кўришдан жуда хурсандмиз, албатта. Ҳаракатлар стратегиясининг оммавий дебатлар учун очиқлиги яна бир муҳим жиҳат ҳисобланади. Ўйлайманки, фуқаролик жамияти, хусусий сектор ва бутун жамиятдаги ҳамкорлар ўз овозига эга бўлиши, шунингдек шахсий ғоялар киритиш ва бунда масъулиятни ҳис қилиш учун имкон бериш муҳим. Сўнгги, лекин муҳим омиллардан бири - мазкур майдоннинг Ўзбекистон оммавий ахборот воситалари ҳамда электрон оммавий ахборот воситалари миллий ассоциацияси ташаббуси билан ташкил этилганлигида. Ўйлашимча, бу ҳам жуда муҳим жиҳат. ОАВ устувор йўналишлар моҳиятини мамлакатдаги ҳар бир кишига етказишга тайёрлигини кўрганимдан хурсандман. Ташкилотчиларга ўз табрикларимни йўллайман".\nЮНЕСКО медиаҳафта Ҳаракатлар стратегияси


Жорий йилнинг 7-8 октябрь кунлари видеоконференция шаклида Европа тикланиш ва тараққиёт банки (ЕТТБ) Бошқарувчилар Кенгашининг йиллик йиғилиши ўтказилди. Тадбирда Банкнинг 71 акциядоридан, шу жумладан, 69 мамлакат, Европа Иттифоқи ва Европа инвестиция банкидан Бошқарувчилар ва Бошқарувчиларнинг ўринбосарлари, шунингдек, Банк раҳбарияти ва халқаро экспертлар иштирок этди.\nБу йилдаги йиғилишнинг очилиш маросимида Уэльс шаҳзодаси Чарльз, Буюк Британия Ғазначилиги Канцлери Р.Сунак, ЕТТБ Бошқарувчилар кенгаши раиси Н.Кальвиньо ва ЕТТБ президентининг вазифасини бажарувчиси Ю.Ригтеринк қутлов нутқи билан сўзга чиқдилар.\nШунингдек, ЕТТБ тарихида биринчи марта Банкнинг олий бошқарув органи - Бошқарувчилар Кенгаши Раисининг ўринбосари этиб Банкнинг Ўзбекистондан Бошқарувчиси, Ўзбекистон Республикаси Бош вазирининг ўринбосари - инвестициялар ва ташқи савдо вазири С.Умурзаков сайланди.\nЙиғилиш якунларида шунингдек, Банкнинг келгусидаги истиқболларини белгилаб берувчи бир қатор қарорлар, шу жумладан, Ироқ Республикасининг ЕТТБ акциядорлари сафига қўшилиш бўйича буюртманомасини қабул қилиш тўғрисидаги резолюция қабул қилинди.\nМаълумот учун: Европа тикланиш ва тараққиёт банки 1991 йил 28 мартда ташкил этилган. Штаб-квартираси Лондон шаҳрида жойлашган. Ўзбекистон 1992 йил 30 апрелдан бери ЕТТБ аъзосидир. Ҳозирги вақтда уй-жой коммунал хизматлари, энергетика, йўл ҳўжалиги, ирригация ва экология соҳасида умумий қиймати 1,0 млрд доллардан ортиқ бўлган бир қатор лойиҳалар Банк билан биргаликда ишлаб чиқилмоқда.


220 метрли телеминора портлатилди (видео)\n24.03.2018 12:22 0 2241\nРоссиянинг Екатеринбург шаҳри марказидаги қуриб битказилмаган 220 метрли телеминора қатор тортишувлардан кейин ниҳоят портлатиш йўли билан бузиб ташланди.\nПортлатишдан олдин техник мутахассислар аҳолини ва атрофдаги бинолар эгаларини шаҳардаги энг баланд миноранинг қулатилиши ҳақида икки марта огоҳлантиришган.\nАммо жуда кўп екатеринбургликлар бу миноранинг бузилишига қарши бўлганлар ва уларнинг назарида шаҳарнинг рамзига айланиб улгурган иншоотнинг сақланиб қолиши учун ҳатто президент Путинга ҳам мурожаат қилишган. Бундан ташқари кўпчилик бўлиб махсус петиция уюштиришган, 22 март куни эса «Телеминорамизни қучамиз» акцияси ўтказилган. Акция иштирокчилари орасида Екатеринбург мэри Евгений Ройзман ҳам бўлган. Ҳатто уч киши телеминорага чиқиб олиб шу тарзда норозилигини билдирган ва бузилиш масаласини махсус референдумда ҳал этишни талаб қилишган.\nШунга қарамай 1983 йилда қурилиши бошланган ва 1991 йилда молиявий муаммолар туфайли тўхтаб қолган телеминора портлатиб юборилди ва воқеа шоҳидлари бу жараённи видеотасвирга олишдан ўзга чоралари қолмади.\nҲодиса 05/02, 14:22\nЖамият 13/12, 11:53